title: Luettelo Bonesin henkilöistä

text: Tri Jack hodgins on hyönteistutkija, mutta on ekspertti myös itiöissä ja mineraaleissa. Hodginsin harrastuksena ovat kuitenkin salaliittoteoriat. Hän on yksi ryhmän normaaleimmista ihmisistä ja auttaakin Zackia olemaan normaalisti sosiaalinen. Hodginsin perhe on erittäin rikas, ja hän toivookin, että hänen nykyinen työarvonsa pysyisikin salassa perheeltä, kuten myös hänen omaisuutensa työyhteisöltä. Hän on naimisissa Angelan kanssa, ja heillä on Michael-niminen poika. Yhdennentoista tuotantokauden jaksossa "The Doom in the Boom" Hodgins halvaantuu räjähdyksen jälkiseurauksena.


title: Luettelo Bonesin henkilöistä

text: Neljännen kauden lopussa Boothin ollessa koomassa, Hodgins kuvataan mysteerikirjailijana. Sarjan hitchcockmaista murhamysteeriä muistuttavassa 200. jaksossa hänet kuvataan luonnonhistoriallisen museon dinosauruksiin erikoistuneena tutkijana, joka auttaa ratkaisemaan murhan luiden avulla.


title: Luettelo Bonesin henkilöistä

text: Tri Zack Addy esiteltiin Tri Brennanin oppilaana ja assistenttina Jeffersonian instituutissa sarjan alussa. Toisella kaudella hän saa tohtorin arvonsa oikeusantropologiasta ja täten hänestä tulee virallisesti antropologi. Zack on kaikista Brennanin työryhmässä työskentelevistä tutkijoista lähimpänä stereotyyppistä nörttiä. Vaikka Zack onkin hyvää tarkoittava, auttavainen ja ystävällinen, hän on usein hukassa tilanteissa joissa tarvitaan sosiaalista vuorovaikutusta ja intuitiota. Howard Eppsin kuolemaan johtaneiden tapahtumien aikana Zack lähes kuoli poistaessaan vahingossa painesensorin joka oli johdettu Caroline Eppsin päättömässä ruumiissa olleeseen pommiin. Zack on äärimmäisen viisas; jaksossa 11 sanottiin, että hänen Äo:nsa on merkittävästi 163 yläpuolella (joka on jo neron tasoa). Hän on myös Hodginsin paras ystävä ja asuukin tämän autotallin yläpuolella. Myöhemmin sarjassa näytetään Zackin olleen "Gormagonin" rikoskumppani ja häntä syytettiin murhasta. Niinpä hänet viedään psykiatriselle osastolle. Zack tunnusti Sweetsille ettei tappanut ketään, vaan kertoi Gormagonille missä mies, joka piti tappaa on. Sweets halusi kertoa muille, mutta Zack ei antanut.


title: Luettelo Bonesin henkilöistä

text: Neljännen kauden lopussa Boothin ollessa koomassa, Zack kuvattiin Brennanin assistenttina.


title: Luettelo Bonesin henkilöistä

text: Tri Daniel Goodman on entinen arkeologi ja Jeffersonian instituutin johtaja. Hän on rakastava aviomies ja isä viisivuotiaille kaksostytöilleen. Hänen työtapansa johtivat Hodginsin pitämään häntä yksinkertaisena ihmisenä, jolta puuttuvat puhtaan tieteilijän kyvyt, vaikka kaksikon välit lämpenivätkin ystävämieliseksi kisailuksi ensimmäisen kauden lopussa. Jaksossa 23 Tri Goodmanin sanotaan olevan sapattilomalla.


title: Luettelo Bonesin henkilöistä

text: Tri Camille Saroyan, tuttavallisesti "Cam", on rikostieteellisen osaston päällikkö Jeffersonian instituutissa. Camille esiteltiin toisen tuotantokauden ensimmäisessä jaksossa Tri Goodmanin palkattua hänet Tri Brennanin ollessa lomalla. Camille syntyi Bronxissa ja hän toimi New Yorkissa ennen virkaansa Jeffersoniassa. Toisen tuotantokauden alussa hänellä ja Tri Brennanilla oli vaikeuksia työskennellä yhdessä erilaisten työtapojen vuoksi. Tri Saroyan ja Booth seurustelivat ennen kuin Tri Saroyan liittyi Jeffersonian instituuttiin. Parin suhde oli alkaa uudelleen kunnes Tri Saroyan lähes kuoli sarjamurhaaja Howard Eppsin myrkytettyä hänet ja Boothin tajutessa kaikkien itsensä lähellä olevien joutuvan vaaraan. Camillella on adoptiotytär Michelle ja hän seurustelee harjottelija Arastoo Vazirin kanssa. Yhdeksännellä tuotantokaudella Camillen opiskeluaikainen huonetoverinsa varastaa hänen identiteettinsä.


title: Luettelo Bonesin henkilöistä

text: Neljännen kauden lopussa Boothin ollessa koomassa Camille kuvataan poliisina, jonka pari on Jared Booth. Sarjan hitchcockmaista murhamysteeriä muistuttavassa 200. jaksossa hänet kuvataan palvelijaksi tekeytyneeksi huijariksi ja jalokivivarkaaksi, joka murhasi työllistäjänsä.


title: Luettelo Bonesin henkilöistä

text: Tri Sweets on psykologi, jonka Booth ja Brennan palkkasivat FBI:n huomattua heidän välistensä konfliktien vaikuttavan työsuhteeseen. Sweets on myös koulutettu profiloija ja hänelle jopa tylsä laboratoriotyö on mielenkiintoista ja jännittävää. Hän alkaakin auttaa Boothia ja Brennania myös rikosten selvittämisessä. Hän on kirjoittanut kirjan Boothin ja Brennanin suhteen kehittymisestä. Neljännellä kaudella Sweets alkaa tapailla Jeffersonianin harjoittelija Daisy Wickiä, joka synnyttää Sweetsin kuoltua Seeley-pojan. Sweets kuolee kymmenennen tuotantokauden ensimmäisessä jaksossa.


title: Luettelo Bonesin henkilöistä

text:
Neljännen kauden lopussa Boothin ollessa koomassa, Lance kuvataan baarimikkona. Vastauksena kysymykseen miksi ihmiset kertovat hänelle asioita, hän vastaa; "Olen baarimikko, eli käytännöllisesti katsoen psykologi."
James Aubrey on nuorempi FBI-agentti, jonka organisaation johto asettaa seuraamaan Seeley Boothia tämän palatessa vankilasta. Hän seuraa Boothia ja auttaa ratkaisemaan Sweetsin kuolemaan liittyvän salaliiton FBI:n sisällä. Tämän jälkeen hän liittyy osaksi tutkintatiimiä. Aubrey on älykäs, innokas ja herkkä mutta saattaa välillä kuitenkin olla kopea. Häntä voi myös kuvata omalaatuiseksi henkilöksi. Hän rakastaa syömistä ja väittää jatkuvan syömisensä johtuvan alhaisesta verensokerista. Hänellä myös laaja tietämys muun muassa kemiasta. Kun Aubrey oli 13-vuotias, hänen isänsä, taloushuijari, pakeni Kroatiaan jättäen poikansa ja tämän äidin tyhjän päälle. Tämän takia hän vihaa Yhdysvaltain rikkainta prosenttia, Boothin mukaan jopa enemmän kuin hän itse. Aubreyn isän toiminta vaikuttaa häneen vieläkin, vaikka hän itse auttoi isänsä kiinniottamisessa. Aubrey on huolissaan Boothista tämän peliriippuvuuden takia. Aubreyn vihjataan olevan ihastunut Jessica Warreniin, erääseen Jeffersonianin harjoittelijaan.


title: Luettelo Bonesin henkilöistä

text: Sarjan hitchcockmaista murhamysteeriä muistuttavassa 200. jaksossa hänet kuvataan gigolona.


title: Luettelo Bonesin henkilöistä

text: Russ on Temperance Brennanin veli, joka jätti Temperancen ollessaan 19-vuotias ja tämän ollessa 15-vuotias. Seitsemänvuotiaana Russin isä käski häntä olemaan käyttämättä enää koskaan nimeä Kyle Keenan. Kun Russ ja Temperance olivat lapsia, he olivat hyvin läheisiä. Lähdettyään kotoa Russ rikkoi usein lakia. Hän toimi mekaanikkona Pohjois-Carolinassa.


title: Luettelo Bonesin henkilöistä

text: Max on Temperance ja Russ Brennanin isä. Hän anasti itselleen kuolleen miehen henkilöllisyyden ja muutti myös perheensä henkilöllisyyksiä suojellakseen heitä väkivaltaisilta pankkirosvoilta. Matthew Brennanina Max toimi fysiikanopettajana ja hänen vaimonsa kirjakauppiaana. Vuoden 1991 jouluna Max ja hänen vaimonsa jättivät lapsensa yksin kotiin, eivätkä enää ikinä palanneet turvatakseen lapsiensa elämän. Tri Brennanin ratkaistua äitinsä murha, Max varoitti Brennania etsimästä häntä. Kun Russista tuli FBI:n agenttien kohde, Maxin oli pakko tappaa miehet. Max tavattiin toisen kerran jaksossa "The Killer in the Concrete" kun Tri Brennan pyysi häneltä apua löytääkseen kidnapatun Boothin. Pelastettuaan Boothin, Max karkaa Tri Brennanin autolla. Myöhemmin Booth pidätti Maxin jaksossa "Stargazer in a Puddle". Eräässä jaksossa Max kysyi Boothilta makaako hän Temperancen kanssa ja vaikutti yllättyneeltä ettei niin ole. Sitten hän tivasi Boothilta johtuiko se sitä että hän on homo, Temperance ei ole tarpeeksi viehättävä vai koska Temperancen isä on sarjamurhaaja uskoen olevansa itse heidän suhteensa este.


title: Luettelo Bonesin henkilöistä

text: Neljännen kauden päätösjaksossa Boothin ollessa koomassa, Max kuvataan korruptoituneena kaupunginvaltuuston jäsenenä ja mahdollisena "Haudankaivajana". Sarjan hitchcockmaista murhamysteeriä muistuttavassa 200. jaksossa hänet kuvataan poliisipäällikkönä, jonka alaisuudessa Brennan työskentelee.


title: Luettelo Bonesin henkilöistä

text: Tri Brennanin pikkuserkku, joka kutsuttiin viettämään joulua tri Brennanin ja tämän isän, Max Keenanin luo viidennellä kaudella. Brennan ei pidä Margaretista tämän luotaan työntävän persoonallisuuden vuoksi ja koska tällä on fiksaatio siteerata Benjamin Franklinia. Booth panee merkille huomattavan yhtäläisyyden tri Brennanissa ja Margaretissa ja heidän olevan aivan sisarusten näköisiä. Jouluillallisen aikana tri Brennan ilmaisee, ettei pidä Margaretin tavasta siteerata alituisesti Benjamin Franklinia ja että hän haluaisi mieluummin kuulla mitä Margaret itse ajattelee. Margaret sanoo Brennanin lauseen olleen kiltein asia mitä kukaan on tälle sanonut.*


title: Luettelo Bonesin henkilöistä

text: Jared Booth on Seeleyn nuorempi veli. Hän esiintyi ensimmäisen kerran neljännen kauden jaksossa "The Con Man in the Meth Lab", jossa hän saapui Washingtoniin uuteen työhänsä Pentagonissa. Jared hurmaa Brennanin parin mennessä treffeille. Vaikka Jared vaikuttaakin yhtä pätevältä ja vastuulliselta kuin veljensäkin, Jaredilla on oma historiansa: Cam kertoi Jaredin joutuneen pulaan ja Seeleyn ottaneen syyt niskoilleen. Toisessa jaksossa Jared riskeerasi oman työpaikkansa auttaakseen Brennania pelastamaan Seeleyn, kun sarjamurhaaja jätti tämän kuolemaan. Nähty viimeksi jaksossa "The Dentist in the Ditch". Jaredin kerrotaan kuolleen 11. tuotantokauden ensimmäisessä jaksossa.


title: Luettelo Bonesin henkilöistä

text: Seeley Boothin ja Rebecca Stinsonin poika, joka asuu tällä hetkellä äitinsä kanssa. Rebecca uhkasi, ettei Booth saisi enää ikinä nähdä Parkeria, jollei tämä jättäisi Rebeccan uutta poikaystävää rauhaan. Parker on läheinen isänsä kanssa ja vihaa Vermontia, kuten myös äitinsä uutta poikaystävää Brentiä. Parker tykkää Christinestä, Hankista ja äitipuoli Temperancesta.


title: Luettelo Bonesin henkilöistä

text:
Boothin entinen tyttöystävä ja hänen poikansa, Parkerin äiti. Kun Seeley sai tietää Rebeccan olevan raskaana hän kosi tätä, mutta Rebecca kieltäytyi. Myöhemmin selviää, että Rebecca ei suostunut kosintaan, koska hän ei halunnut olla "yksi niistä naisista" eikä hän halunnut joutua toisten tuomittavaksi. Myöhemmin hän paljastaa Temperancelle toivovansa ettei olisi pilannut hänen ja Seeleyn "hetkeä" ja ajattelee tunteeko Seeley samoin.
Michelle Welton on Camille Saroyanin adoptiotytär. Hänen ollessaan pieni lapsi hänen isänsä seurusteli Camin kanssa, mutta he erosivat. Cam ja Michelle olivat tuolloin hyvin läheisiä. Michellen isän jouduttua murhatuksi Cam adoptoi Michellen ja heidän välilleen syntyy taas äiti–tytärsuhde. Michelle on tällä hetkellä opiskeilija Columbian yliopistossa. Hän seurusteli Finn Abernathyn kanssa seitsemännellä tuotantokaudella.


title: Luettelo Bonesin henkilöistä

text: Christine Booth on Brenannin ja Boothin esikoinen.


title: Luettelo Bonesin henkilöistä

text: Caroline Julian on liittovaltion syyttäjä. Hän esiintyi ensimmäisen kerran ensimmäisen tuotantokauden jaksossa "The man in the Morgue", jonka jälkeen hän esiintyi vielä kolmessa jaksossa; toisen tuotantokauden jaksoissa "Judas on a Pole", "The Man in the Mansion ja "Stargazer in a Puddle". Luonteeltaan Caroline on erittäin vaativa ja määräilevä, jopa Brennaniakin enemmän. Hänellä on syvä käsitys hallituksesta ja siitä miten tapauksia kuuluisi käsitellä. Caroline ja Booth ovat ilmeisesti olleet joskus ystäviä ja Caroline uskookin tämän vaistoihin ja uskoihin, vaikka hän onkin usein varuillaan Brennanin vähemmän ortodoksista metodeista.


title: Luettelo Bonesin henkilöistä

text: Neljännen kauden lopussa, Boothin ollessa koomassa Caroline kuvattiin Boothin ja Brennanin yökerhon asianajajana. Sarjan hitchcockmaista murhamysteeriä muistuttavassa 200. jaksossa hänet kuvataan yökerhon omistajana.


title: Luettelo Bonesin henkilöistä

text: Clark on sivuhahmo, joka esiintyi ensimmäisen kerran kolmannen kauden ensimmäisessä jaksossa, jossa hän yritti päästä Tri Brennanin assistentiksi Zackin ollessa poissa. Zack kuitenkin palasi samaisessa jaksossa. Clark palasi vielä kahdesti sen jälkeen - toisessa kolmannen kauden jaksossa "The Verdict in the Story", työskennellessään Brennanin isän puolustajana, joka oli oikeudessa murhan vuoksi. Neljännen kauden ensimmäisessä jaksossa, "Yanks in the UK", hän esiintyi neljän assistentin ryhmässä, jonka oli tarkoitus korvata Zack. Jakson lopussa hän kuitenkin paljastaa ettei voi sietää Tri Brennanin ja tämän tiimin työtapaa, ja lopettaa.


title: Luettelo Bonesin henkilöistä

text: Neljännen kauden lopussa, Boothin ollessa koomassa Clark kuvataan rap-muusikkona, joka toivoo voivansa soittaa Boothin ja Brennanin yökerholla. Booth kieltäytyy buukkaamasta häntä, sillä tämä veli (Grayson Barasa) oli jengin johtaja. Sarjan hitchcockmaista murhamysteeriä muistuttavassa 200. jaksossa hänet kuvataan Hodginsin assistenttina luonnonhistoriallisessa museossa.


title: Luettelo Bonesin henkilöistä

text: Daisyn suuri idoli on Tri Brennan, ja hän ärsyttää koko tiimiä lakkaamattomalla hölinällään ja intensiivisyydellään, jonka vuoksi heidän on pakko antaa tälle potkut. Myöhemmin Daisy alkaa seurustella Lance Sweetsin kanssa. Sweets ylipuhuu Brennanin antamaan Daisylle uuden tilaisuuden töissä, ja naiset alkavat tulla paremmin toimeen. Sweetsin kuoleman jälkeen Daisy synnyttää Seeley-pojan.


title: Luettelo Bonesin henkilöistä

text: Neljännen kauden lopussa, Boothin ollessa koomassa Daisy kuvataan Boothin ja Brennanin yökerhon emännöitsijänä. Sarjan hitchcockmaista murhamysteeriä muistuttavassa 200. jaksossa hänet kuvataan seurapiirinaisena.


title: Luettelo Bonesin henkilöistä

text: Nigel-Murray työskentelee laboratorioassistenttina eikä hän ole vielä valmistunut tohtoriksi. Hän on englantilainen ja ilmeisen ylpeä siitä. Nigel-Murray on yksi kolmesta assistentista jotka korvaavat Zack Addya kolmannen tuotantokauden jälkeen. Hän esiintyi ensimmäisen kerran jaksossa "The He in the She", kun Tri Saroyan vei hänet rikospaikalle ja Tri Brennan lähetti hänet takaisin labraan. Hän kuolee tarkka-ampujan erehdyksessä ampuessa hänet Boothin sijasta.


title: Luettelo Bonesin henkilöistä

text: Neljännen kauden lopussa, Boothin ollessa koomassa Vincent kuvataan Boothin ja Brennanin yökerhon DJ:nä.


title: Luettelo Bonesin henkilöistä

text: Wendell esiintyi ensimmäisen kerran jaksossa "The Perfect Pieces in the Purple Pond" Tri Brennanin lupaavimpana oppilaana. Jakson aikana hän tulkitsee väärin Tri Brennanin kysymyksen vanhempien naisten tapailusta ja kysyy asiasta Angelalta. Hän sanoo Angelalle ettei ole varma mitä tehdä, sillä hän tarvitsee työtä harjoittelijana/assistenttina sillä hän on ihmisille velkaa. Angela olettaa hänen olevan velkaa mafialle, mutta lopulta paljastuu että Wendell on velkaa naapurustolleen, joka maksoi hänen college-opintonsa. Samassa jaksossa paljastuu, että hän nyrkkeili kultaiset hanskat nuoruudessaan. Toisen kerran Wendell esiintyy jaksossa "The Bone That Blew". Kolmannella esiintymis kerrallaan ("The Fire in the Ice") paljastetaan, että Wendell on Boothin amatööri jääkiekkojoukkueen ""The Fed Cases"" jäsen. Jaksossa "The Girl in the Mask" Tri Brennanin tutkittua tämän henkilökohtaisia tiedostoja hön kommentoi, ""Wendellillä on eniten potentiaalia"" ja Booth huomauttaa ""plus hän on jotenkuten normaali"" (josta Booth pitää). Viidennellä kaudella Wendell seurustelee vähän aikaa Angelan kanssa, mutta pari eroaa.


title: Luettelo Bonesin henkilöistä

text: Neljännen kauden lopussa, Boothin ollessa koomassa Wendell kuvataa portsarina Boothin ja Brennanin yökerholla. Sarjan hitchcockmaista murhamysteeriä muistuttavassa 200. jaksossa hänet kuvataan reportterina.


title: Luettelo Bonesin henkilöistä

text: Colin Fisher on väliaikainen laboratorioassistentti, joka nähtiin ensimmäisen kerran jaksossa "The Crank in the Shaft". Jaksossa "The Princess and the Pear" hänen tulevaisuuttaan Jeffersonianin instituutissa epäillään hänen tunnustettuaan Tri Saroyanille maanneensa erään murhaepäillyn kanssa. Fisher saa kuitenkin jatkaa työssään.


title: Luettelo Bonesin henkilöistä

text: Neljännen kauden lopussa, Boothin ollessa koomassa Fosher kuvataan Boothin ja Brennanin yökerhon kokkina.


title: Luettelo Bonesin henkilöistä

text: Arastoo Vaziri on väliaikainen laboratorioassistentti jaksossa "The Salt in the Wounds". Arastoo on iranilaista sukua. Hän on harras muslimi ja rukoilee viidesti päivässä. Arastoo käyttää aluksi tekoaksenttia kuulostaakseen "juuri laivasta tulleelta" iranilaiselta, jotta muut eivät ihmettelisi hänen uskonnollisuuttaan. Arastoo alkaa kuitenkin puhua oikealla amerikkalaisella aksentillaan Camin saatua asian selville. Arastoo kertoo viidennellä kaudelle toimineensa armeijan tulkkina Irakissa. Arastoo aloittaa suhteen Camillen kanssa kahdeksannella tuotantokaudella.


title: Luettelo Bonesin henkilöistä

text:
Neljännen kauden viimeisessä jaksossa Arastoo esiintyy Boothin ja Brennanin yökerhon mahdollisena ostajana. Sarjan hitchcockmaista murhamysteeriä muistuttavassa 200. jaksossa hänet kuvataan jalokiviin erikoistuneeksi diileriksi.
Finn Abernathy on kotoisin Pohjois-Carolinasta. Hän aloittaa Jeffersonianissa harjoittelijana, mutta joutuu hetkellisesti luopumaan tehtävästään, kun paljastuu että hänellä on rikosrekisteri. Hän muun muassa hyökkäsi isäpuolensa kimmppuun veitsen kanssa suojellakseen äitiään ja häntä myös syytettiin isäpuolensa kuolemasta. Finn saa kuitenkin jatkaa harjoittelijana. Hän myös seurusteli Michelle Weltonin kanssa.
Oliver Wells on eräs Jeffersonianin harjoittelijoista. Hän on huippuälykäs mutta kuitenkin röyhkeä ja ajattelee olevansa jopa Brennanin yläpuolella.
Rodolfo Fuentes on kuubalainen rikosantropologi, joka työskentelee Jeffersonianissa harjoittelijana. Aiemmin hän työskenteli Kuuban hallitukselle, mutta pakeni maasta ja sai turvapaikan Yhdysvalloista.


title: Luettelo Bonesin henkilöistä

text:
Sarjan hitchcockmaista murhamysteeriä muistuttavassa 200. jaksossa hänet kuvataan Carolinen yökerhossa esiintyvänä viihdyttäjänä ja Jessican puolisona.
Jessica Warren on yksi Jeffersonianin harjoittelijoista. Hän on hyvin älykäs ja valmistui 19-vuotiaana yliopistosta vuosikurssinsa parhaimpana. Jessica syntyi ja kasvoi opetus- ja kasvatusyhteisössä, minkä takia hän on luovuuden kannalla tiedettä tehtäessä, vastakohtana Brennanin tiukasti logiikkaan pohjaavalle ajattelutavalle. Hän kerää alkuaineita. Jessican vihjataan olevan ihastunut Aubreyhin.


title: Luettelo Bonesin henkilöistä

text:
Sarjan hitchcockmaista murhamysteeriä muistuttavassa 200. jaksossa hänet kuvataan Carolinen yökerhossa esiintyvänä laulajana ja Rodolfon puolisona.
Tri Beth White on vanhempi rikosantropologi, joka muun muassa kehitti laitteen jonka pohjalta Angela kehitti on Angelatroninsa. Hän on tutkijana hyvin tarkka, ja Brennan kadehtii häntä.


title: Luettelo Bonesin henkilöistä

text:
Tri Wyatt on psykiatri, joka on koulutettu oikeustieteelliseen psykologiaan ja joka palkattiin arvioimaan agentti Seeley Booth jaksossa "The Girl in the Gator" Boothin ammuttua jäätelöautoa. Aluksi Booth suhtautuu terapiaan skeptisesti, mutta lopulta hän ystävystyy Tri Wyattin kanssa ja kutsuu häntä nimellä "Gordon Gordon", joka perustuu Tri Wyattin tapaan esitellä itsensä; "Gordon, Gordon Wyatt". Bones alkaa myös kutsua häntä nimellä "Gordon Gordon". Boothin mukaan Tri Wyatt on "täysin englantilainen." Tri Wyatt ottaa osaa myös "tihrujen" elämiin jaksossa "The Priest in the Churchyard", kun Booth pyysi Brennania terapiaan kanssaan selvittääkseen heidän suhteensa ongelmat. Brennan, joka on toistuvasti näyttänyt inhoa psykologiaa kohtaan, näyttää kiintyneen Tri Wyattiin, koska kaikki tämän sanoma on niin selvää että Brennan vie jopa Angelan tämän luokse Angelan ollessa epävarma kuinka vastata Hodginsin pyyntöön muuttaa yhteiseen asuntoon. Tri Wyatt palasi jaksossa "Mayhem in the Cross" työskenneltyään Interpolin kanssa. Myöhemmin Tri Wyatt julkisti jäävänsä eläkkeelle ja ilmoittautuneensa kokkikouluun.
Avalon Harmonia, aiemmalta nimeltään Stephanie Susan James, on selvänäkijä. Hän esiintyy esiintyy ensimmäisen kerran viidennen tuotantokauden ensimmäisessä jaksossa, jossa hänen kaksoissiskonsa on eräs uhreista. Hän kykenee puhumaan kuolleiden kanssa ja pystyy myös kertomaan ihmisten menneisyydestä tarkasti katsomalla heitä; Angela on erityisen vakuuttunut hänen kyvyistään.


title: Luettelo Bonesin henkilöistä

text: Erikoisagentti Tim Sullivan on FBI:n agentti, joka esiteltiin toisella tuotantokaudella Tri Brennanin rakkauden kohteena. Hän esiintyi sarjassa kolmesti, joista ensimmäinen kerta oli jaksossa "The Girl in the Gator", jossa hän työskentelee Tri Brennanin kanssa Boothin ollessa terapiassa. Brennan epäili aluksi Timin vilpittömyyttä tämän laajojen kiinnostuksen kohteiden ja harrastusten vuoksi - Hänellä on tutkinnot liikeopista ja taidehistoriasta, ja hän on valmistunut ensihoitajaksi, puusepäksi sekä rikosprofiloijaksi - mutta Booth vakuutti hänet siitä, että Sully ottaa työnsä vakavasti ja mainitsi tämän menettäneen työparinsa. Työskenneltyään Brennanin kanssa Sully pyysi tätä ulos, johon Brennan suostui innokkaasti. Parin suhde muuttuu vakavammaksi ja jaksossa "The Boneless Bride In The River" Sully pyytää Brennania mukaansa Karibianmerelle uudelle veneelleen, jolle hän antoi nimen "Temperance", Brennan kuitenkin kieltäytyy. Sully sanoo Brennanille palaavansa vuoden sisällä.


title: Luettelo Bonesin henkilöistä

text: Erikoisagentti Payton Perotta on FBI:n agentti. Hän esiintyi kolmessa jaksossa, joista ensimmäinen oli "Fire in the Ice", täyttäen Boothin paikan Jeffersonian tiimissä, Boothin ollessa murhaepäilty, kidnappauksen uhri ja lopulta työkyvytön.


title: Luettelo Bonesin henkilöistä

text: Sam Cullen on FBI:n sijaisjohtaja, josta tiedetään vain vähän; hänellä on vaimo ja tytär, jolla on keuhkosyöpä. Jaksossa "The Graft in the Girl" paljastetaan, että tytär sai syövän laittomasta luun osasta; Brennan ja Booth saivat selville, ja pidättivät rikoksesta vastuussa olleen rikollisen. Sam yrittää pitää Boothin kaikesta ajan tasalla, mutta ei pidä Tri Brennanin osallistumisesta FBI:n tutkintoihin.


title: Luettelo Bonesin henkilöistä

text: Marcus Geier on oikeustieteen ja FBI:n teknikko. Hän esiintyi jaksossa "Spaceman in the Crater" broadcast-lähettimen avulla. Kolmannella kaudella hahmolle annettiin nimi ja hänet nähtiinkin useassa jaksossa, joista ensimmäinen oli "Soccer Mom in the Mini-Van". Hänen tehtävänsä on välittää rikospaikan todisteet Boothille ja/tai "tihruille".


title: Luettelo Bonesin henkilöistä

text:
Charlie Burns on FBI:n erikoisagentti, joka avustaa silloin tällöin Boothia. Hän esiintyi ensimmäisen kerran jaksossa "The Truth in the Lye".
Genny Shaw on aloitteleva FBI-agentti, joka avustaa Boothia seitsemännen kauden aikana.
FBI:n erikoisagentti Grace Miller esiintyy 11. tuotantokauden kahdessa ensimmäisessä jaksossa. Hän etsii Boothia ja hänet asetetaan Aubreyn pariksi. Hän joutuu ongelmiin, kun paljastuu, että hän ei ole kertonut tiimille ja FBI:lle aivan kaikkea.


title: Luettelo Bonesin henkilöistä

text: Howard Epps on sarjamurhaaja, joka esiintyi ensimmäisellä ja toisella tuotantokaudella. Epps esiteltiin jaksossa "A Man on Death Row", jossa hän oli vanki joka piti teloittaa kahden päivän kuluessa, hänen lakimiehensä palkatessa Brennanin ja Boothin puhdistamaan miehen maineen. He saivatkin teloitusta lykättyä uusien todisteiden ilmetessä; mutta todisteet olivat kaksi ruumista, jotka oli tapettu samaan tapaan kuin alkuperäiset Eppsin epäillyt uhritkin. Booth tajusi Eppsin toivoneenkin, että he löytäisivät ruumiit ja teloitusta lykättäisiin sen vuoksi. Vankilassa ollessaan hän alkoi seurustella naimisissa olevan Carolinen kanssa, joka tiesi Eppsin olevan syyllinen, mutta uskoi tämän olevan silti hyvä ihminen. Suurin osa Eppsin uhreista oli vaalea hiuksisia teinityttöjä. Epps kuoli lopulta Boothin yrittäessä pelastaa hänet putoamasta Brennanin parvekkeelta.


title: Luettelo Bonesin henkilöistä

text: Epps esiintyi toisen kerran jaksossa "The Blonde in the Game", jossa hän on vieläkin vankilassa, ohjaa rikoskumppaniaan seuraaviin murhiin ja jättää johtolankoja Brennanille ja tämän työryhmälle, jotta he saisivat seuraavat uhrit selville. Kun Brennan ja Booth saavat rikoskumppanin kiinni Brennanin on pakko ampua tämä pelastaakseen viimeisen uhrin hengen. Kun Eppsiltä kysellään motiivia, hän paljastaa "pelin" tarkoituksen olleen saada Brennan ampumaan ihminen, jota hän ei aikaisemmin ollut tehnyt. Kuten Epps suunnittelikin, Brennan tuntee syyllisyyttä tapettuaan miehen, mutta pääsee lopulta sen yli.


title: Luettelo Bonesin henkilöistä

text: Viimeisen kerran Epps esiintyy jaksossa "The Man in the Cell", jossa Epps pakenee vankilasta tulipalon aikana, varastaen palomiehen univormun ja jättäen tämän ruumiin omaan selliinsä. Pakonsa jälkeen Brennanista tulee hänelle pakkomielle ja pelaa peliä, jonka tarkoitus on saada Brennan tuntemaan itsensä vastuulliseksi uhrien kuolemista. Epps testaa Brennania ja tämän työryhmää jättäen vihjeitä, jotka johtavat uhrien luo, joista yksi on hänen vaimonsa, Caroline. Hän jättää johtolankoihin myös ansoja, tappaen lähes Zackin räjähdyksessä ja Tri Saroyanin tämän hengitettyä Carolinen päässä ollutta myrkkyä. Brennanin ja Boothin saatua Epps loukkuun Brennanin asuntoon, Epps juoksee parvekkeelle ja putoaa kuolemaansa, vaikka Booth yrittikin pelastaa hänet.Heather Taffetista ei tiedetä paljoakaan. Hän eli erittäin hiljaista elämää ja työskenteli FBI:n agentti ja otti haudankaivajan tapauksen työkseen koska sitä aikaisemmin tutkinut tapettiin. Heather oli jossain vaiheessa naimisissa voidakseen vuokrata varastotilan valheellisella identiteetillä. Varastoa Heather käytti kidnappaus välineidensä piilottamiseen. Jaksossa "Aliens in a Spaceship", Heather kidnappasi Brennanin ja Hodginsin ja piti heitä panttivankinaan.


title: Luettelo Bonesin henkilöistä

text: Kaksi kautta myöhemmin, jaksossa "The Hero in the Hold", hän kidnappasi Boothin saadakseen todisteet siitä, että Hodgins oli varastanut FBI:lta. Heather tappoi Thomas Vegan, joka kirjoitti kirjan haudankaivajasta, mutta Brennan päätteli, että Vega mursi ainakin yhden tappajan kylkiluista kohtalokkaan tappelun aikana. Brennanin epäilykset Heatheria kohtaan heräsivät, kun tämä tuli noutamaan Vegan ruumista muttei pystynyt nostamaan toista kättään. Brennan vahvistaa, että Heather on murtanut kylkiluunsa lyömällä oikeaan kohtaan. Jared Booth kuulustelee Taffetia saadakseen selville missä hänen veljensä on, mutta Taffet ei suostu kertomaan. Brennan lyö Taffetia laukulla ja lopulta Seeley Booth löydetään ajoissa.


title: Luettelo Bonesin henkilöistä

text: Myöhemmin Taffet joutuu oikeuteen. Brennan ja Hodgins syyttävät häntä ensin omasta kidnappauksestaan, mutta pudottavat sitten omat syytteensä, jotta he voivat tutkia Taffetin uhriksi epäillyn 10-vuotiaan pojan kuolemaa. Näyttää että todisteet eivät riitä hänen tuomitsemiseensa, ja Max Brennan yrittää ampua hänet, jottei hänestä olisi enää vaaraa. Max kuitenkin epäonnistuu. Taffet todetaan lopulta oikeudessa syylliseksi.


title: Luettelo Bonesin henkilöistä

text: Taffet anoo uutta käsittelyä tapaukselleen. Ollessaan tulossa uuteen käsittelyyn oikeustalolle hän joutuu itse tarkka-ampujan uhriksi oikeustalon edessä ja kuolee.


title: Luettelo Bonesin henkilöistä

text: Sid Shapiro on kiinalaisen ravintolan, Wong Fun omistaja. Sidillä on kyky tietää tarkalleen mitä tarjota asiakkaalle kysymättä, vaikka hän ottaakin myös tilauksia vastaan. Booth on Wong Fun kanta-asiakas ja Sidin henkilökohtainen ystävä; jaksossa "The Man in the Fallout Shelter" Sid toi Boothin pojan vierailemaan Boothin luona Jeffersonian ollessa karanteenin alla.


title: Luettelo Bonesin henkilöistä

text: Oliver Laurier esiintyi ensimmäisen kerran sarjan pilottijaksossa Cleo Louise Ellerin murhan epäiltynä, johon hänellä oli pakkomielle. Jakson loppua kohden Oliver saa pakkomielteen Tri Brennanista, ja vainoaakin tätä paikasta toiseen. Seuraavan kerran hänet nähdään toisen kauden jaksossa "The Bodies in the Book", jossa häntä epäillään taas murhasta. Hän tunnustaa olevansa "Brennanite" - Tri Brennanin rikosromaanien lojaali fani - mutta häntä ei todettu murhaajaksi, sillä hän pyörtyy aina nähdessään verta.


title: Luettelo Bonesin henkilöistä

text: Idealistinen lakimies, joka on kuolemanrangaistusta vastaan. Hänestä tulee Howard Eppsin puolustusasianajaja, mutta saatuaan tietää Eppsin suorittaneen kyseiset murhat ja lykänneensä itse teloitusta, hän masentuu.


title: Luettelo Bonesin henkilöistä

text: Politiikkaan erikoistunut toimittaja, Boothin tyttöystävä kuudennella tuotantokaudella. Booth tapasi Hannahin ollessaan armeijan palveluksessa Afganistanissa. Boothin palattua Washingtoniin Hannah seuraa häntä ja alkaa itsekin työskennellä kaupungissa. Hannah ystävystyy vähitellen Brennanin kanssa.


title: Maria Pavlovna Mecklenburg-Schwerin

text: Suuriruhtinatar Maria Pavlovna (14. toukokuuta 1854 Saksa - 6. syyskuuta 1920 Ranska) oli suuriruhtinas Vladimir Aleksandrovitš Romanovin puoliso. Suuriruhtinas oli Venäjän keisari Aleksanteri II:n kolmas poika. Syntyään Maria Pavlovna hän oli Mecklenburg-Schwerinin herttuatar Marie, keisari Paavali I jälkeläinen neljännessä polvessa.


title: Maria Pavlovna Mecklenburg-Schwerin

text: Tavatessaan suuriruhtinas Vladimirin ensimmäisen kerran vuonna 1871 Marie oli 17 vuoden ikäinen ja oli hiljattain omasta tahdostaan kihlautunut itseään huomattavasti iäkkäämmän saksalaisruhtinaan kanssa. Marie purki kihlauksen välittömästi, mutta kesti lähes kolme vuotta saada Vladimir vakuuttuneeksi. Vaikka kiinnostus olikin molemminpuolista, ongelmallista oli se, että Marie ehdottomasti kieltäytyi kääntymästä ortodoksisuuteen, mitä oli edellytetty kaikilta Romanovien morsiamilta jo monen sukupolven ajan. Naimakauppoja hierottiin kolme vuotta, kunnes keväällä 1874 Aleksanteri II antoi periksi ja salli heidän mennä kihloihin ja liito solmittiin samana vuonna. Päätös ei ollut Venäjällä suosittu varsinkaan niiden suuriruhtinattarien keskuudessa, jotka olivat jo kääntyneet uuteen uskontoon. Kihlaus merkitsi samalla sitä, että hoviin saapui vahvatahtoinen ja itsevarma nuori nainen, josta tulikin suvun merkittävä voimatekijä.


title: Maria Pavlovna Mecklenburg-Schwerin

text: Marie otti nimekseen Maria Pavlovna ja suuriruhtinasparille syntyi viisi lasta:Maria nautti täysin rinnoin Pietarin loistosta ja vauraudesta. Hänestä tulikin pian seurapiirielämän keskipiste, ja kaikki ne, joita ei hyväksytty hovin perinteisiin piireihin, hakeutuivat luontevasti hänen seuraansa. Erittäin viehättävä Maria nautti keskipisteenä olostaan ja oli parhaimmillaan saadessaan neuvoa itseään nuorempia tai kokemattomampia henkilöitä. Hänestä olisi tullut loistava tsaaritar, eikä hän voinutkaan sulattaa sitä, että joutui tyytymään toiseen sijaan. Maria Pavlovna ja hänen vanhempi kälynsä, kruununperijän puoliso ja myöhemmin keisarinna Maria Fjodorovna, olivatkin alusta pitäen toisiensa kilpailijoita.


title: Maria Pavlovna Mecklenburg-Schwerin

text: Suuriruhtinas Vladimir Aleksandrovitš kuoli äkillisesti aivoverenvuotoon helmikuussa 1909. Maria suri puolisoaan lopun elämäänsä. Hänen tapansa surra oli kuitenkin hyvin erilainen kuin vaikkapa leskikeisarinnan, joka oli hänen vanha kiistakumppaninsa. Maria Pavlovna ei missään tapauksessa tahtonut vetäytyä seurapiirielämästä, vaan vietti kaiken aikansa juhlatilaisuuksissa ja kutsuilla, sillä hän kammosi yksinäisyyttä. Hyväntekeväisyysmyyjäiset, joita hän järjesti entisessä aateliston kokoontumisalissa, olivat aina vuoden tärkeimpiä seurapiiritapahtumia. Lisäksi hän jatkoi puolisonsa tehtävässä Taideakatemian puheenjohtajana ja piti itseään monissa asioissa edelläkävijänä, joka kulki luottavaisena omia teitään. Hän ei ollut kovin ystävällinen tai sopuisa ihminen, mutta hänellä oli oma selkeä linjansa.


title: Maria Pavlovna Mecklenburg-Schwerin

text: Ensimmäisen maailmansodan aikana Maria Pavlovna esiintyi sädehtivänä ja itsetietoisena keulakuvana lääkintäjunien ja "lentävien sairaaloiden" verkostolle, joka oli perustettu aiemmin Japanin sodan aikana. Tämä toimintatapa oli täysin vieras keisarinna Aleksandra Fjodorovnalle tai keisarin sisarelle Olga Aleksandrovnalle. Omassa toiminnassaan Maria oli ylittämätön.


title: Maria Pavlovna Mecklenburg-Schwerin

text: Helmikuussa 1917 Maria Pavlovna pakeni Pietarista Kaukasukselle, missä joutui korkeasta iästään huolimatta kestämään harvinaisen paljon puutetta ja kohtaamaan suuria vaaroja. Hän ei halunnut poistua maasta, toivoen poikansa suuriruhtinas Kirill Vladimirovitšin voivan vielä nousta valtaistuimelle. Vuonna 1918 hän pakeni bolševikkeja edelleen laivalla Mustanmeren rannikon Anapaaan 14 kuukaudeksi ja poistui Venäjältä vasta helmikuussa 1920 italialaisella vuorolaivalla. Päästyään Venetsian ja Sveitsin kautta Ranskaan hänen terveytensä kuitenkin petti. Maria Pavlovna kuoli Ranskan Rivieralla Contrexévillessä syyskuussa 1920.


title: Soile Yli-Mäyry

text: Soile Siviä Johanna Yli-Mäyry (s. 14. toukokuuta 1950 Kuortane) on suomalainen kuvataiteilija.


title: Soile Yli-Mäyry

text: Pääteemana Yli-Mäyryn töissä on ihmisyys ja ihmisen vieraantuminen luonnosta.


title: Soile Yli-Mäyry

text: Yli-Mäyry kävi Vapaan taidekoulun vuosina 1971–1972, minkä jälkeen hän opiskeli Saksassa Stuttgartin taideakatemiassa vuosina 1972–1975. Hän jatkoi sittemmin opintoja Helsingin yliopistossa valmistuen valtiotieteiden kandidaatiksi vuonna 1987 ja lisensiaatiksi vuonna 1994. Tohtoriksi hän väitteli vuonna 2011. Sosiologian väitöskirjassaan Yli-Mäyry tutki taiteilijan, taideteoksen ja taiteen vastaanottajan kohtaamisen kokemusta. Yli-Mäyry lähestyi aihettaan samalla kertaa sekä tutkijana että taiteilijana: hän analysoi omien teostensa vastaanottoa ja kulttuurisia erityispiirteitä eri maissa.


title: Soile Yli-Mäyry

text: Yli-Mäyryn ensimmäinen taidenäyttely oli Lahden taidemuseon debytanttikilpailussa vuonna 1976. Sen jälkeen hän on pitänyt (elokuuhun 2012 mennessä) 270 yksityisnäyttelyä 25 maassa, muun muassa Japanissa, Kiinassa ja Yhdysvalloissa. Vuodesta 1993 lähtien hän on pitänyt vuosittain kesänäyttelyn taidehallissaan, synnyinseudullaan Kuortaneen Mäyryssä. Samasta vuodesta alkaen hänellä on ollut pysyvä näyttely taidelinnassaan Orimattilassa. Kesällä 2016 Yli-Mäyryn töitä on nähtävillä Tampereella Viihdepalatsin Taidekesässä.


title: Soile Yli-Mäyry

text: Yli-Mäyry on Taidemaalariliiton ja Lahden Taiteilijaseuran jäsen. Hän kuului Valtion kuvataidetoimikuntaan vuosina 2001–2003.


title: Soile Yli-Mäyry

text: Yli-Mäyry asuu Lahdessa.


title: Soile Yli-Mäyry

text: Lähde


title: Aioni

text: Aioni () tarkoittaa ajanjaksoa ja maailmankautta. Uudessa testamentissa ja alkukristillisyydessä esiintyy aionin ajattelu voimakkaana: Kristuksessa nimenomaan hänen ylösnousemuksessaan, on alkanut uusi pelastuksen ja elämän aioni, vaikka tämä maailma samanaikaisesti vielä kuuluu myös vanhan synnin ja kuoleman aioniin. Aionien jännitys "jo nyt – ei vielä" antaa selityksen moniin alkukristillistä eskatologiaa ja etiikkaa koskeviin ongelmiin. Hellenistisessä uskonnollisuudessa, erityisesti gnostilaisuudessa, aionit on personifioitu jumaluuksiksi.


title: 1. jääkäripataljoona

text: 1. jääkäripataljoona eli Pohjois-Pohjanmaan jääkärit oli valkoisten itäarmeijan 1. jääkäriprikaatin 1. jääkärirykmenttiin kuuluva joukko-osasto Suomen sisällissodassa. Pataljoonan komentaja oli jääkärimajuri Gustaf Taucher, ja pataljoonan 1., 2. ja 4. komppania muodostettiin Oulussa ja 3. komppania Torniossa.


title: 1. jääkäripataljoona

text:
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Lempäälästä ja osin Tampereelta 17. huhtikuuta 1918 ja saapui pataljoonalle määrättyyn kokoontumispaikkaan Antreaan 18.–19. huhtikuuta 1918.
Päällikkö: jääkärikapteeni Runar Lilius. Komppania koottiin Oulun miehistä.


title: 1. jääkäripataljoona

text: Päällikkö: jääkärikapteeni Arvi Grönberg myöh. Kalsta (siirrettiin 13. maaliskuuta 3. jääkäripataljoonaan), jääkärikapteeni Mikko Kohonen (26. maaliskuuta alkaen). Komppania koottiin Oulun miehistä.


title: 1. jääkäripataljoona

text: Päällikkö: jääkäriyliluutnantti Carl Gustaf Robert Wolff, jääkärikapteeni Unio Sarlin (sirrettiin 19. huhtikuuta Karjalan 3. rykmentin komentajaksi). Komppania koottiin Tornion miehistä.


title: 1. jääkäripataljoona

text: Päällikkö: jääkäriyliluutnantti Björn Damstén (komennettiin 24. maaliskuuta komppanioineen 6. jääkäripataljoonaan), jääkärikapteeni Selim Isakson (siirrettiin 21. huhtikuuta 1. jääkärirykmenttiin konekivääriupseeriksi), jääkäriluutnantti Aksel Vuokko (21. huhtikuuta 1918 alkaen). Komppania koottiin Oulun miehistä.


title: 1. jääkäripataljoona

text: Talouspäällikkönä ja rahastonhoitajana jääkärivänrikki Matti Ahonen, kuormaston päällikkönä jääkärivaravääpeli Jakob Alfred Brams, pataljoonan adjutanttina jääkäriyliluutnantti Osmo Grönroos, muonitusupseerina jääkärivänrikki John Hellman, joukkueen varajohtajana jääkärivääpeli Kaarle Kustaa Hietala (siirrettiin 13. maaliskuuta 3. jääkäripataljoonaan), työskenteli pataljoonan esikunnassa jääkärialiupseeri Väinö Karvonen (siirrettiin 1. toukokuuta rykmentin esikuntaan), jääkärivääpeli Matti Kokko (siirrettiin 6. jääkäripataljoonaan), pataljoonan asemestari jääkärivaravääpeli Johan Henrik Matikka myöh. Örn myöh. Metsäsissi, ryhmänjohtajana jääkärivaravääpeli Viktor Fride Tallgren ent. Michaelsson (siirrettiin 13. maaliskuuta 3. jääkäripataljoonaan), jääkärialiupseeri Yrjö Huru (siirrettiin 13. maaliskuuta 3. jääkäripataljoonaan), lähettitehtävissä ja kengitysseppien esimiehenä jääkärialiupseeri Mårten Ericsson (komennettiin 13. maaliskuuta 1918 3. jääkäripataljoonaan samoihin tehtäviin).


title: Kirjotäpläkoi

text: Kirjotäpläkoi ("Ethmia quadrillella") on täpläkoiden alaheimoon kuuluva perhoslaji. Kirjotäpläkoin siipiväli on 15–19 millimetriä. Lajin ravintokasveja ovat lemmikit, rohtoimikkä ja rohtoraunioyrtti. Lajia esiintyy Euraasiassa ja Suomen lajiston uhanalaisarvioinnissa 2010 se on luokiteltu vaarantuneeksi (VU)..


title: Renault 19

text: Renault 19 on Renault’n vuosina 1988–1996 pääosin Euroopan markkinoille valmistama alemman keskiluokan henkilöauto, joka korvasi Renault 9- ja 11-mallit. Auto oli viimeinen Renault’n malli, jonka tunnuksena käytettiin numeroa. Renault 19:n seuraajaksi tuli pitkälti samaan tekniikkaan perustuva Mégane. Argentiinassa mallin valmistus jatkui vuoteen 1999 saakka.


title: Renault 19

text: Giorgetto Giugiaron suunnittelema Renault 19 esiteltiin heinäkuussa 1988 korvaamaan ikääntyneet 9- ja 11-mallit. Suomessa myynnin aloitus viivästyi maahantuojan vaihdoksen takia elokuulle 1989. Kooltaan ja sisätiloiltaan 19 oli yksi luokkansa suurimmista malleista, ja tavaratilakin oli melko kookas tilaa säästävän vääntösauvajousituksen ansiosta. Uudessa mallissa kiinnitettiin myös entistä enemmän huomiota turvallisuuteen, joka oli aiemmin Ranskassa jätetty vähälle. Auton tehostamaton ohjaus oli raskas ja vaihteensiirrossa oli ajoittain ongelmia. Myös sisustusmateriaalit olivat perusmalleissa halvan oloisia ja vikoja autossa esiintyi huomattavasti keskimääräistä enemmän.Moottorit olivat kaasuttimella varustetut 1,2- (55 hv), 1,4- (60/80 hv) ja 1,7-litraiset (95 hv). Tehokkaampi 1,4-litrainen oli uusi "Energy"-versio, jossa oli kannen yläpuolinen nokka-akseli. 1,7 litran moottorissa oli katalysaattori, mutta myös 1,4-litraisia myytiin jälkiasennetuilla katalysaattoreilla.


title: Renault 19

text: Vuonna 1989 saataville tuli 1,9-litrainen diesel, jota ei otettu Suomen tuontiohjelmaan. Uusi korimalli oli sedan, jota kutsuttiin nimellä "Chamade". Seuraavana vuonna esiteltiin vielä 16-venttiilinen 1,8-litrainen (140 hv) moottori. Lisäksi tarjolle tuli 1,7-litraisen 75-hevosvoimainen versio.


title: Renault 19

text: Perusmalli TR oli saatavana 1,2- tai 1,4-litraisena (60 hv). Vaihteisto oli nelivaihteinen. Maininnan arvoisia varusteita olivat lukuvalo, lämmitettävät etuistuimet, kello sekä viisiovisen mallin kaksiosainen takaselkänoja ja turvavöiden korkeudensäätö.


title: Renault 19

text: Seuraava malli oli GTS, jonka sai 1,4-litraisella (80 hv) Energy-moottorilla ja pienemmällä 1,7-litraisella (75 hv). Vakiovarustukseen kuului kaksiosainen takaselkänoja, kierrosluku- ja öljymäärän mittari, sisältä säädettävät peilit ja ohjauspyörän sekä istuimen korkeussäädöt. Verhoilu oli TR:ää laadukkaampi. Vuonna 1991 1,4-litraiseen tuli tehdasasenteinen katalysaattori, minkä vuoksi 1,7-litrainen poistui.


title: Renault 19

text: Parhaiten varusteltu malli oli TXE, jossa oli 95-hevosvoimainen 1,7 litran moottori. GTS:n lisäksi vakiona oli sähköikkunat edessä, kauko-ohjattu keskuslukitus, veluuriverhoilu, sävylasit, lämmitettävät sähköpeilit ja sumuvalot. Taka-akselistossa oli neljä vääntösauvaa, mikä takasi vakaamman ajettavuuden. Keväällä 1991 varustus täydentyi ohjaustehostimella.


title: Renault 19

text: Renault 19 koki melko perusteellisen kasvojenkohotuksen vuoden 1992 keväällä. Muodot pyöristyivät niin sisällä kuin ulkona, ja keulan ilme muuttui selvästi umpikeulan vaihduttua kapeaan etusäleikköön. Autossa oli uudet puskurit, etu- ja takavalot sekä kojelauta. Verhoilumateriaalit ja värivalikoima olivat myös uudistuneet kokonaan. Uuden moottorivalikoiman muodostivat 1,4 (80 hv), 1,8 (95 hv) ja 1,8 16V (137 hv). Kaikissa 1,8-litraisissa oli kehittyneempi taka-akselisto. TR:n korvasi RL, GTS:n RN ja TXE:n RT. Edullisin malli poistettiin Suomen tuontiohjelmasta.


title: Renault 19

text: RN:n sai nyt myös 1,8-litraisena. Varustelu oli sama kuin aiemmassa GTS-mallissa, mutta kaksiosainen takaselkänoja sekä ohjauspyörän ja istuimen korkeussäädöt oli karsittu 1,4-litraisten varustelusta. Syksyllä 1992 varusteisiin lisättiin takaistuinten pääntuet ja ohjaustehostin 1,8-litraiseen. Vuoden päästä se tuli myös 1,4 litran moottorilla varustettuihin malleihin. RT:ssä uutta oli korinväriset puskurit ja ulkopeilit, ohjaustehostin sekä takaistuinten pääntuet. Peilien lämmitys ja sähkötoiminen säätö oli kuitenkin karsittu.


title: Renault 19

text: 16V-malleissa oli RT-varustelun lisäksi 15 tuuman kevytmetallivanteet, helmalevikkeet, madallettu alusta, takaspoileri, kaksoisajovalot, urheiluistuimet ja levyjarrut myös takana. Huippunopeus oli 212 km/h.


title: Renault 19

text: Nelipaikkainen Cabriolet esiteltiin alkuvuodesta 1992. Siinä oli moottorina 1,8 16V ja myös varustelu oli sama kuin 16V-malleissa.


title: Renault 19

text: Kevään 1993 uutuusmallina oli lievästi urheilullinen S 1,4-litraisella moottorilla. Varusteina oli korinväriset puskurit ja ulkopeilit, urheiluistuimet, nahkaverhoiltu ohjauspyörä, sävylasit sekä ohjauspyörän ja istuimen korkeussäädöt. Samaan aikaan kaikkiin malleihin tuli vakiovarusteiksi sivutörmäyssuojat ja turvavöiden esikiristimet. Huhtikuusta 1994 lähtien myös kuljettajan turvatyyny kuului vakiovarustukseen.


title: Renault 19

text: Syksyllä 1994 auto koki vielä viimeiset uudistuksensa ennen Méganen esittelyä. Mallisto tunnetaan lisämerkinnällä Biarritz. Värivalikoima oli jälleen uusi. Biarritz RN:ssä oli nyt korinväriset puskurit, sekä RT:ssä plyysiverhoilu. S-mallin korvasi Pack Sport -varustepaketti, jonka sai kumpaankin varustetasoon. Paketti sisälsi 14 tuuman pyörät, helmalevikkeet, takaspoilerin ja sisustuksen urheilulliset yksityiskohdat. Cabrioletin valmistus jatkui vielä vuoden 1996 nimellä Renault Cabriolet.


title: Nanne Bergstrand

text: Nanne Bergstrand (s. 28. huhtikuuta 1956) on ruotsalainen jalkapallovalmentaja ja entinen pelaaja. Kesäkuusta 2017 lähtien hän on toiminut Kalmar FF:n päävalmentajana.


title: Nanne Bergstrand

text: Bergstrand aloitti uransa Markaryds IF:n joukkueessa 1970-luvun loppupuolella. Hän pelasi 1977–1982 Halmstads BK:ssa ja Kalmar FF:ssä kunnes palasi takaisin Markarydiin, jossa lopetti uransa vuonna 1988.


title: Nanne Bergstrand

text: Valmennusuransa Bergstrand aloitti Markaryds IF:ssä 1985 pelaajavalmentajana. Hän luotsasi joukkuetta vuoteen 1991 ennen siirtymistään Växjö Norraan. 1994 Bergstrand siirtyi Östers IF:n päävalmentajaksi. Bergstrandin johdolla Östers IF sijoittui parhaimmillaan viidenneksi Allsvenskanissa.


title: Nanne Bergstrand

text: Kalmar FF:n päävalmentajaksi Bergstrand tuli ensimmäisen kerran 1998. Joukkue pelasi tuolloin alemmilla sarjatasoilla, ja vuonna 2000 Bergstrand palasi pääsarjatason valmentajaksi Helsingborgiin. Bergstrand luotsasi HIF:n toiseksi kaudelle 2000, mutta seuraavalla kaudella Mestarien liigassakin pelannut HIF jäi Allsvenskanissa viidenneksi ja Bergstrand jätti tehtävänsä.


title: Nanne Bergstrand

text: 2003 Nanne Bergstrand palasi takaisin valmennustehtäviin Kalmariin. Bergstrandin johdolla KFF on vakiinnuttanut asemansa liigan kärkipäässä. Kaudella 2007 se taisteli mestaruudesta loppuun saakka, mutta joutui tunnustamaan IFK Göteborgin paremmakseen. Ruotsin Cupissa KFF oli kaatanut IFK Göteborgin ja seura nappasi ensimmäisen pokaalinsa 20 vuoteen.


title: Nanne Bergstrand

text: Kaudella 2008 Kalmarin hyvät esitykset saivat jatkoa. Seura eteni toista kertaa peräkkäin Ruotsin Cupin loppuotteluun. Vastassa oli jälleen IFK Göteborg. Tiukan taistelun jälkeen cupvoitto lipsahti IFK:lle rangaistuspotkukilpailun jälkeen 5–4. Allsvenskanissa koko kauden kärkisijoilla viihtynyt Kalmar kuitenkin kuittasi cup-finaalin tappion pettymyksen ja juhli seurahistoriansa ensimmäistä liigamestaruutta. Kaudella 2011 Bergstrand luotsasi Kalmarin cupin finaaliin kolmannen kerran. Loppuottelussa tuplamestaruuden vienyt Helsingborgs IF oli kuitenkin vahvempi maalein 3–1.


title: Nanne Bergstrand

text: Heinäkuussa 2013 Bergstrand ilmoitti jättävänsä Kalmar FF:n kauden jälkeen. Hänen viimeinen kautensa seuran päävalmentajana päättyi Allsvenskanin neljänteen sijaan. Sijoitus oli seuran paras sitten mestaruuden jälkeisen nelossijan kaudella 2009. Marraskuussa 2013 Bergstrandin kerrottiin siirtyvän Superettanissa pelaavan Hammarbyn päävalmentajaksi tavoitteenaan nostaa seura mahdollisimman pian Allsvenskaniin. Bergstrand onnistui tavoitteessaan heti debyyttikaudellaan 2014, kun Hammarby voitti Superettanin mestaruuden ja palasi viiden kauden jälkeen takaisin pääsarjatasolle. Kaudella 2015 Hammarby säilytti Bergstrandin johdolla sarjapaikkansa ollen 11:s. Kauteen 2016 seura lähti kovemmilla odotuksilla, mutta kausi sujui samaan tahtiin edellisen kanssa. Lopulta Bergstrandin suojattien sarjasijoitus oli sama, 11:s. Kauden jälkeen "Bajen" päätti yhteistyön Bergstrandin kanssa.


title: Nanne Bergstrand

text: Kesäkuussa 2017 Bergstrand palasi Kalmar FF:n päävalmentajaksi.


title: Nanne Bergstrand

text: PelaajanaValmentajana


title: 2. jääkäripataljoona

text: 2. jääkäripataljoona eli Etelä-Pohjanmaan jääkärit oli valkoisten itäarmeijan 1. jääkäriprikaatin 1. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärimajuri Nils Gadolin (siirrettiin 22. maaliskuuta 4. jääkärirykmentin komentajaksi), jääkärikapteeni Olof Lagus (22. maaliskuuta alkaen), jääkärikapteeni Uno Fagernäs (20. huhtikuuta alkaen), jääkärikapteeni Arvi Grönberg myöh. Kalsta (27. huhtikuuta alkaen).


title: 2. jääkäripataljoona

text: Pataljoonan esikunta sijaitsi Seinäjoella, ja sen 1. komppania muodostettiin maaliskuun alussa vuonna 1918 Ylistarossa, 2. komppania Ilmajoella, 3. komppania Laihialla ja 4. komppania Seinäjoella.


title: 2. jääkäripataljoona

text: Maaliskuun lopulla 1. jääkärirykmentti oli ylipäällikön reservinä Kangasalla, ja rykmentin 1. ja 2. pataljoona saivat 31. maaliskuuta 1918 käskyn marssia Lempäälään. Pataljoonien noin 800 miestä olivat perillä Lempäälässä 31. maaliskuuta 1918 kello 21 illalla. Rykmentti oli kutsuntojen kautta muodostettu, ja miehillä oli vain 2,5 viikon koulutus takanaan eikä lainkaan taistelukokemusta. Rykmentin kaikki komppanianpäälliköt ja upseerit sekä jokaisessa komppaniassa aliupseereista kymmenkunta olivat jääkäreitä. Jokaisessa komppaniassa oli siten toistakymmentä jääkäriä. Lempäälä oli heille kaikille, myös jääkäreille, heidän ensimmäinen taistelukosketuksensa punakaartin kanssa.


title: 2. jääkäripataljoona

text:
Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Lempäälästä ja osin Tampereelta 15. huhtikuuta 1918 ja saapui pataljoonalle määrättyyn kokoontumispaikkaan Antreaan 16.–17. huhtikuuta 1918.

Päällikkö: jääkärikapteeni Aarne Lang (siirrettiin sotavänrikkikouluun komppanianpäälliköksi 22. maaliskuuta alkaen), jääkäriluutnantti Ragnar Nordström (haavoittui Kelhossa 7. huhtikuuta 1918), jääkäriluutnantti Karl Dikert (kaatui Kämärän taistelussa 24. huhtikuuta 1918), jääkäriluutnantti Frans Friberg (24. huhtikuuta alkaen). Komppania koottiin Ylistaron miehistä.


title: 2. jääkäripataljoona

text: Päällikkö: jääkäriyliluutnantti Birger Lemberg (siirrettiin 12. maaliskuuta komppanianpäälliköksi 3. jääkäripataljoonaan), jääkärikapteeni Mikko Kohonen (14. maaliskuuta alkaen, siirrettiin 26. maaliskuuta 1. jääkäripataljoonaan), jääkärikapteeni Väinö Palojärvi. Komppania koottiin Ilmajoen miehistä.


title: 2. jääkäripataljoona

text: Päällikkö: jääkärikapteeni Uno Fagernäs (Olof Laguksen kuoleman jälkeen siirrettiin pataljoonan komentajaksi), jääkärikapteeni Åke Mangström (21.–27. huhtikuuta, haavoittui 24. huhtikuuta 1918). Komppania koottiin Laihian miehistä.


title: 2. jääkäripataljoona

text: Päällikkö: jääkärikapteeni Olof Lagus (siirrettiin pataljoonan komentajaksi 22. maaliskuuta alkaen), jääkärikapteeni John Rosenbröijer (25. maaliskuuta alkaen). Komppania koottiin Seinäjoen miehistä.


title: 2. jääkäripataljoona

text: Esikuntavääpelinä jääkärivääpeli Vilho Hurme, pataljoonan lähettiupseeri jääkäriluutnantti Heikki Kekoni (siirrettiin maaliskuussa Päämajaan Ylipäällikön adjutantiksi), pataljoonan esikunnassa aseupseerina jääkärivääpeli Iisak Kuusisto (siirretiin 8. huhtikuuta vääpeliksi 2. komppaniaan), pataljoonan esikunnassa adjutanttina Taavetti Laatikainen, pataljoonan muonitusaliupseerina jääkäriluutnantti Julius Lehtonen, pataljoonan talouspäällikkönä jääkärivänrikki Artturi Nikula.


title: Renault 20 ja 30

text: Renault 20 ja Renault 30 olivat Renault’n vuosina 1975–1984 valmistamia edustusautoja, jotka korvasivat suositun Renault 16:n. Ne olivat aikansa ylellisimmät ja kalleimmat Renaultit, ja pitkälti identtiset; 30 oli kalliimpi ja siinä oli suuremmat moottorit. Autot erottaa helposti erilaisista etuvaloistaan – Renault 20:ssä on kaksi kulmikasta umpiota, kun taas Renault 30:ssä on neljä pyöreää umpiota. Yli 622 000 R20 ja R30-mallia valmistettiin Sandouvillessa, Le Havressa, Ranskassa. Vuonna 1984 mallit korvasi Renault 25.


title: Renault 20 ja 30

text: Renault 30:n moottori oli Renault’n, Peugeot’n ja Volvon yhdessä suunnittelema 2,7-litrainen V6 nimeltä PRV, jossa ei kuitenkaan käytetty suoraruiskutusta kuten Volvon 200-sarjassa. Edustuskäyttöön suunnattu 30 varustettiin pienempien Renault-mallien tapaan hatchback-takaluukulla. Se oli myös luokassaan poikkeuksellisen kevyt, omapainoltaan 1 320 kiloa.


title: 3. jääkäripataljoona

text: 3. jääkäripataljoona oli valkoisten itäarmeijan 1. jääkäriprikaatin 1. jääkärirykmenttiin kuuluva joukko-osasto Suomen sisällissodassa. Pataljoonan perustaja ja komentaja oli jääkärikapteeni Eric Schauman. Pataljoona muodostettiin rintamalle lähdettäessä 1. ja 2. jääkäripataljoonan miehistä.


title: 3. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Lempäälästä ja osin Tampereelta 13. huhtikuuta 1918 ja saapui pataljoonalle määrättyyn kokoontumispaikkaan Antreaan 14.–15. huhtikuuta 1918.


title: 3. jääkäripataljoona

text: Päällikkö: jääkärikapteeni Arvi Grönberg myöh. Kalsta (siirrettiin 27. huhtikuuta 2. jääkäripataljoonan komentajaksi), jääkärikapteeni Martin Berg (27. huhtikuuta alkaen)


title: 3. jääkäripataljoona

text: Päällikkö: jääkärikapteeni Birger Lemberg (12. maaliskuuta alkaen).


title: 3. jääkäripataljoona

text: Päällikkö: jääkärikapteeni August Mäkiniemi.


title: 3. jääkäripataljoona

text: Päällikkö: jääkäriluutnantti Berndt Dyhr (toimi päällikkönä 11. maaliskuuta – 19. maaliskuuta 1918, siirrettiin samaan komppaniaan joukkueenjohtajaksi), jääkärikapteeni Alfred Karlberg (21. maaliskuuta alkaen).


title: 3. jääkäripataljoona

text: Pataljoonan varastonhoitajana jääkärialiupseeri Runar Ahlstedt (toimi myöhemmin 1. komp. joukkueenjohtajana), lähettitehtävissä ja kengitysseppien esimiehenä jääkärialiupseeri Mårten Ericsson, pataljoonan adjutanttina jääkäriluutnantti Jonas Hydén, pataljoonassa rehumestarina jääkärialiupseeri Juho Iisakki Peltonen, esikuntavääpelinä ja myöhemmin lähettiupseerina jääkärivänrikki Karl Ruda, palveluksessa pataljoonan esikunnassa jääkärialiupseeri Arvid Lindeqvist (9. toukokuuta 1918 alkaen).


title: 4. jääkäripataljoona

text: 4. jääkäripataljoona oli valkoisten itäarmeijan 1. jääkäriprikaatin 2. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärimajuri Gabriel von Bonsdorff (siirrettiin 23. maaliskuuta alkaen 2. jääkärirykmentin komentajaksi), jääkärikapteeni Edvard Hanell (19. maaliskuuta alkaen), jääkärikapteeni Paul Kirilow myöh. Kirilo (6. toukokuuta 1918 alkaen).


title: 4. jääkäripataljoona

text: Pataljoonan esikunta sijaitsi 3. maaliskuuta 1918 Vaasassa ja se muodostettiin kokonaisuudessaan Vaasassa.


title: 4. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Savonlinnasta ja osin Elisenvaarasta 11. huhtikuuta 1918 ja saapui pataljoonalle määrättyyn kokoontumispaikkaan Antreaan 14.–15. huhtikuuta 1918.


title: 4. jääkäripataljoona

text: Pataljoonasta muodostettiin sodan jälkeen Savon Jääkärirykmentti.


title: 4. jääkäripataljoona

text: Päällikkö: jääkärikapteeni Johan Ahlroth myöh. Arajuuri (haavoittui Kalevankankaalla 28. maaliskuuta 1918), jääkärivänrikki Sigurd Söderberg (27. maaliskuuta alkaen, siirrettiin 19. huhtikuuta 13. jääkäripataljoonaan), jääkäriluutnantti Julius Saaristo. Komppania koottiin Vaasassa.


title: 4. jääkäripataljoona

text: Päällikkö: jääkärikapteeni Eino Koskimies (haavoittui 28. maaliskuuta 1918), jääkäriluutnantti Johannes Väisänen (28. maaliskuuta 1918 alkaen, siirrettiin joukkueenjohtajaksi 14. huhtikuuta 1918 12. jääkäripataljoonan 2. komppaniaan), jääkärikapteeni Alexander Mellblom (12. huhtikuuta alkaen). Komppania koottiin Vaasassa, jääkärivänrikki Ejwind Ahonius (ajalla 3. huhtikuuta – 12. huhtikuuta 1918).


title: 4. jääkäripataljoona

text: Päällikkö: jääkäriyliluutnantti Rafael Kajander (haavoittui 28. maaliskuuta 1918, palveli myöhemmin 2. ja 5. jääkärirykmentin täydennyspataljoonan komentajana), jääkärivänrikki Julius Saaristo (28. maaliskuuta alkaen), jääkäriluutnantti Aarne Blick. Komppania koottiin Vaasassa.


title: 4. jääkäripataljoona

text: Päällikkö: jääkäriyliluutnantti Gunnar Melin (siirrettiin 19. maaliskuuta komppaniansa mukana 6. jääkäripataljoonaan), jääkärikapteeni Claës Winell (siirrettiin 5. jääkäripataljoonan komppanianpäälliköksi), jääkäriluutnantti Nestori Karhula. Komppania koottiin Vaasassa.


title: 4. jääkäripataljoona

text: Pataljoonan adjutanttina jääkärivänrikki Ejwind Ahonius (siirrettiin 3. huhtikuuta 2. komppanian päälliköksi), esikuntavääpelinä jääkärivääpeli Alfred Camis (komennettiin myöhemmin 3. jääkäriprikaatiin), pataljoonan esikunnassa muonitus- ja lähettiupseerina jääkäriluutnantti Harry Gustafsson-Guster, 5. komppanianpäällikkönä jääkäriyliluutnantti Johan Harald (siirrettiin 3. jääkäriprikaatin esikuntaan), pataljoonan lääkintävääpelinä jääkärivääpeli Abel Ikonen, pataljoonan lähettialiupseerina jefreitteri Toivo Johannes Jatkola, komppanian ja pataljoonan vääpelinä jääkärivääpeli Kaarlo Kauppila, pataljoonan esikunnassa adjutanttina jääkäriluutnantti Ruben Lagus (siirrettiin rykmentin esikuntaan adjutantiksi), kuormastoaliupseerina jääkärivaravääpeli Sulo Wilho Lindberg, jääkärivänrikki Väinö Tojkander (siirrettiin 24. maaliskuuta 11. jääkäripataljoonaan), joukkueenjohtajana jääkäriluutnantti Sten Holm (siirrettiin 17. maaliskuuta 1918 6. jääkäripataljoonan 1. komppaniaan).


title: Seung Eun Kim

text: Seung Eun Kim on televisioanimaatioiden ohjaaja ja animaattori. Hän tuli tunnetuksi Batmanin myötä voitettuaan Daytime Emmyn vuonna 2006. Hän oli myös ohjaamassa Jackie Chan seikkailee jaksoja.


title: 6. jääkäripataljoona

text: 6. jääkäripataljoona oli valkoisten itäarmeijan 1. jääkäriprikaatin 2. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärikapteeni Per Wilhelm Zilliacus (pataljoona oli hänen perustamansa, haavoittui 3. huhtikuuta Tampereella ja siirrettiin Päämajaan sotatoimienosastolle), jääkärikapteeni Viktor Alonzo Sundman (3. huhtikuuta alkaen).


title: 6. jääkäripataljoona

text: Pataljoona muodostettiin rintamalle lähdettäessä 4. ja 5. jääkäripataljoonan miehistä.


title: 6. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Kuopiosta ja osin Sortavalasta 19. huhtikuuta 1918 ja saapui pataljoonalle määrättyyn kokoontumispaikkaan Antreaan 20.–21. huhtikuuta 1918.


title: 6. jääkäripataljoona

text: Päällikkö: jääkäriyliluutnantti Erik Gunnar Melin (19. maaliskuuta alkaen).


title: 6. jääkäripataljoona

text: Päällikkö: jääkärikapteeni Viktor Alonzo Sundman (toimi aikaisemmin Ahvenanmaalla valkoisten joukkojen komentajana, siirrettiin 3. huhtikuuta pataljoonan komentajaksi), jääkärivänrikki Gustaf Arne Stjernberg (3. huhtikuuta lähtien).


title: 6. jääkäripataljoona

text: Päällikkö: jääkärikapteeni Björn Gustaf Waldemar Damstén.


title: 6. jääkäripataljoona

text: Päällikkö: jääkärivänrikki Jarl Anton Bertil Heinrichs (siirrettiin 13. jääkäripataljoonan konekiväärikomppanian päälliköksi), jääkäriluutnantti Auno Antero Kaila (1. maaliskuuta alkaen, toimi aikaisemmin joukkueenjohtajana).


title: 6. jääkäripataljoona

text: Pataljoonan adjutanttina jääkäriluutnantti Johan Leonard Knaapi, pataljoonan esikuntavääpelinä jääkärivääpeli Matti Kokkonen, joukkuenjohtajana jääkärivänriki Börje Lennartson Söderström (siirettiin 1. jääkäriprikaatiin), muonitusmestarina jääkärialiupseeri Ernst Arvid Trontti, joukkueenjohtajana Emil Edvard Björkas (siirrettiin komppanianpäälliköksi 14. jääkäripataljoonaan), pataljoonankomentajan lähettinä jääkärivaravääpeli Johan Sanfrid Kankkonen.


title: Hufelandstraße

text: Hufelandstraße on katu Berliinissä, Prenzlauer Bergin kaupunginosassa Pankowin hallintoalueella. Se sijaitsee lähellä Volkspark Friedrichshainin puistoa ja Friedrichshain-Kreuzbergin hallintoalueen rajaa. Katu ulottuu Am Friedrichshain -kadulta kadulle Greifswalder Straße. Katu on noin yhden kilometrin pituinen, ja sen poikkikatuihin lukeutuvat Hans-Otto-Straße, Bötzowstraße ja Esmarchstraße.


title: Hufelandstraße

text: Katu on nimetty tunnetun saksalaisen lääkärin Christoph Wilhelm Hufelandin (1762–1836) mukaan vuonna 1904. Katua reunustavat rakennukset edustavat Gründerzeit-ajan arkkitehtuuria useine parvekkeineen ja erkkereineen. Rakennukset on rakennettu vuoden 1900 tienoilla. Ne selviytyivät suhteellisen hyvin toisen maailmansodan ilmapommituksista.


title: Pauli Siitonen

text: Pauli Siitonen (s. 3. helmikuuta 1938 Simpele) on entinen suomalainen maastohiihtäjä. Ammatiltaan hän oli poliisi ja hänen edelleenkin edustamansa seura on Helsingin Poliisi-Voimailijat. Pitkän matkan hiihtoihin erikoistunut Siitonen voitti Vasaloppetin vuonna 1973, Finlandia-hiihdon vuosina 1976–1980 sekä Saksassa käytävän König-Ludwig-Lauf-kilpailun vuosina 1974, 1976–1979 ja 1981.


title: Pauli Siitonen

text: Siitosta pidetään hiihdon luistelutyylin kehittäjänä. Hän oppi tyylin seuratoveriltaan Alpo Virtaselta Helsingin Poliisi-Voimailijoista. Kerran jäätyään kärjestä hän lepuutteli puutuneita jalkojaan ja otti hiihdossaan Virtasta matkien sivuaskelia – eli luisteli. Hän ällistyi vauhdista ja voitti kyseisen hiihdon. Siitonen kiersi 1970-luvulla paljon ultrapitkien matkojen hiihtokisoja Keski-Euroopassa ja niinpä saksaksi luistelutyyli tunnettiin pitkään nimellä "Siitonen-schritt".


title: Pauli Siitonen

text: Pro Urheilu -palkinnon Siitonen sai vuonna 2009.


title: Renault 25

text: Renault 25 on Renault'n vuodesta 1983 vuoteen 1992 valmistama edustusauto, joka korvasi mallit 20 ja 30. Se oli siihen mennessä ylellisin Renault’n malli ja sijoittui toiseksi valittaessa Euroopan Vuoden Autoa 1985. Autossa oli edelläkävijävarusteina muun muassa keskuslukitus kaukosäätimellä sekä isompimoottorisissa malleissa varoitusvaloja täydentävä puhesyntetisaattori.


title: Renault 25

text: Renault 25 myi hyvin kotimaassaan Ranskassa, mutta hävisi taistelun saksalaisten dominointia vastaan muiden Euroopan maiden markkinoilla. Renault 25 tunnettiin miellyttävästä matkustus- ja ajokokemuksestaan ja luotettavuudestaan. Se osoittautui myös korroosionkestävyydeltään aikakautensa parhaisiin kuuluvaksi.


title: Renault 25

text: Kaikki 25-mallin autot valmistettiin Le Havren lähellä Sandouvillessä, Ranskassa. Renault 25:n korvasi vuonna 1992 Renault Safrane.


title: 12. jääkäripataljoona

text: 12. jääkäripataljoona aikaisemmalta nimeltään Pioneeripataljoona oli valkoisten itäarmeijan 1. jääkäriprikaatin 2. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat jääkärimajuri Maximilian Lars Helge Savonius (haavoittui 28. maaliskuuta 1918, siirrettiin 15. huhtikuuta 6. jääkärirykmentin komentajaksi, johti Wilkmanin ryhmään kuuluvaa Savoniuksen osastoa), 28. maaliskuuta alkaen oli jääkärikapteeni Edvard Gabriel Kumlin myöh. Kairela (haavoittui 23 huhtikuuta 1918). Hänen sijalleen komentajaksi tuli jääkäriluutnantti Johannes "Jussi" Väisänen.


title: 12. jääkäripataljoona

text: Pataljoona muodostettiin aluksi Pioneeripataljoonaksi maaliskuun alussa vuonna 1918 ja se käsitti aluksi kolme komppaniaa ja ne kaikki muodostettiin Jyväskylässä.


title: 12. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan Tampereelta 18. huhtikuuta 1918 ja saapui pataljoonalle määrättyyn kokoontumispaikkaan Antreaan 19.–20. huhtikuuta 1918.


title: 12. jääkäripataljoona

text: Päällikkö: jääkärikapteeni Knut Isak Solin (siirrettiin 19. maaliskuuta 10. jääkäripataljoonaan), jääkäriyliluutnantti Ossian Rurik Wikström (haavoittui 28. maaliskuuta Kalevankankaalla), jääkärivääpeli Yrjö Gabriel Ahlberg myöh. Haussila, jääkärivänrikki Ville Lauri Kosola (11. huhtikuuta alkaen), Johannes Väisänen (15. huhtikuuta – 23. huhtikuuta 1918 välisen ajan, siirrettiin pataljoonan komentajaksi ylennyksen saatuaan).


title: 12. jääkäripataljoona

text: Päällikkö: jääkärikapteeni Edvard Fritjof Hanell (siirrettiin 19. maaliskuuta 4. jääkäripataljoonan komentajaksi), jääkäriyliluutnantti Hjalmar Palmgren (haavoittui 28. maaliskuuta, siirrettiin 14. maaliskuuta 1. jääkärirykmentin täydennyspataljoonaan, jääkärivänrikki Onni Toivo Harlin (11. huhtikuuta 1918 alkaen, kaatui 23. huhtikuuta 1918), jääkärivaravääpeli Iivari Akseli Kauranen (23. huhtikuuta – 29. toukokuuta 1918).


title: 12. jääkäripataljoona

text: Päällikkö: jääkäriyliluutnantti Otto Emil Avenir Bonsdorff (23. maaliskuuta alkaen), jääkärivääpeli Gustaf Bergman (aikana 28. maaliskuuta – 11. huhtikuuta 1918), jääkärivänrikki Tor Axel Chryscinicz (26. huhtikuuta alkaen, palveli aikaisemmin 2. jääkärirykmentin konekiväärikomppaniassa).


title: 12. jääkäripataljoona

text: Päällikkö: jääkärivänrikki Vilho Lindén (20. huhtikuuta alkaen).


title: 12. jääkäripataljoona

text: Adjunanttina jääkäriyliluutnantti Otto Emil Avenir Bonsdorff (siirrettiin 23. maaliskuuta 3. komppanian päälliköksi), esikunnan ampumatarvikeupseerina jääkäriluutnantti Herman Wilhelm Holmberg (siirrettiin huhtikuussa 1918 intendentiksi 2. jääkärirykmenttiin, pataljoonan lähettiupseerina ja myöhemmin adjutanttina jääkäriyliluutnantti Edvard Gabriel Kumlin myöh. Kairela (myöhemmin siirrettiin komentajaksi), kuormastopäällikkönä jääkärialiupseerina Alfred Sandberg, jääkärialiupseeri Johan Albert Valli (siirrettiin 5. jääkärirykmentin täydennyspataljoonaan), varusmestarina jääkärialiupseeri Emil Johannes Vanninen, vääpelinä ja pataljoonan adjutanttina jääkärivaravääpeli Joakin (Ade) Järvi, jääkärivääpeli Matti Vilkas Tapio Sippola (adjutanttina 5. toukokuuta 1918 alkaen).


title: Renault Alliance

text: Renault Alliance oli kompakti perheauto, jota valmisti ja myi Pohjois-Amerikassa American Motors Corporation (AMC) yhteistyössä omistajansa Renault'n kanssa vuodesta 1982 vuoteen 1987, jolloin Chrysler otti haltuunsa AMC:n. Alliance perustui Renault 9/11 -malliin, mutta sen muotoili AMC:n Richard Teague. Sitä valmistettiin 2- ja 4-ovisena sedanina ja cabrioletina. Alliancen rinnalle tuli mallivuodelle 1984 Renault Encore -niminen hatchback, jonka osista monet olivat yhteisiä Alliancen kanssa.


title: Gabriel Agbonlahor

text: Gabriel Agbonlahor (s. 13. lokakuuta 1986 Erdington, Englanti) on englantilainen jalkapalloilija, joka edusti toistakymmentä vuotta Aston Villaa. Hän on pelipaikaltaan hyökkääjä.


title: Gabriel Agbonlahor

text: Aston Villan oma juniori Agbonlahor debytoi edustusjoukkueessa 18. maaliskuuta 2006 ottelussa Evertonia vastaan. Kyseisessä debyyttiottelussa Agbonlahor teki myös joukkueensa ainoan maalin 4–1 tappioon päättyneessä ottelussa Goodison Parkilla.


title: Gabriel Agbonlahor

text: Ennen kauden 2006–2007 alkua Agbonlahor teki vakuuttavaa jälkeä harjoitusotteluissa ja Villan manageri Martin O'Neill päätti laittaa hänet kauden alkaessa oikealle laidalle. Agbonlahorin kauden ensimmäinen maali tuli ottelussa Charlton Athleticia vastaan. Seuraavassa ottelussa Chelseaa vastaan 30. syyskuuta englantilainen teki toisen maalin peräkkäisessä ottelussa. Kauden aikana alle 21-vuotiaiden maajoukkueen pelaaja Agbonlahor yhdistettiin oikeastaan kaikkiin Englannin huippuseuroihin, viimeiseksi Manchester Unitediin, kun hän onnistui maalinteossa Old Traffordilla tammikuussa 2007. Kaudella 2006–2007 Agbonlahor viimeisteli yhteensä seitsemän valioliigamaalia.


title: Gabriel Agbonlahor

text: Seuraavalla kaudella Agbonlahorin nimi alkoi löytyä jo maalipörssin alkupäästä, kun joulukuuhun mennessä maaleja on kertynyt jo kuusi. Marraskuussa 2007 hänet nimettiin Valioliigan kuukauden pelaajaksi.


Dokumentti Pelle Haminast – Pelle Miljoona & Polla Rules Live on Pelle Miljoonan dokumentti-DVD, joka julkaistiin 25. lokakuuta 2007. Se sisältää kerrontaa Pellen nuoruudenajasta, dokumenttia Haminan historiasta sekä Pellen valmistautumisista muutaman vuoden takaisille Haminan konserteille. DVD:llä on myös yli tunnin mittainen live-taltiointi Haminan Hovin konsertista (6. huhtikuuta 2007), jolla Pelle soittaa nuoruudenajan soittokavereidensa kanssa.


title: Dokumentti Pelle Haminast – Pelle Miljoona & Polla Rules Live

text: DVD on tehty kaakkoissuomalaisin voimin, ja sen on tuottanut kotkalainen Mediaympyrä Oy. Projektiin on osallistunut yhteensä yli 60 henkilöä.


title: 5. jääkäripataljoona

text: 5. jääkäripataljoona eli Kuopion jääkärit oli valkoisten itäarmeijan 2. jääkäriprikaatin 3. jääkärirykmenttiin kuuluva joukko-osasto Suomen sisällissodassa. Pataljoonan komentajina olivat sen perustaja ja kokoaja jääkärimajuri Hugo Österman (siirtyi 11. huhtikuuta 5. jääkärirykmentin komentajaksi), 15. huhtikuuta 1918 alkaen jääkärikapteeni Leonard Grandell (haavoittui 29. huhtikuuta), jääkärikapteeni Hjalmar Strömberg myöh. Siilasvuo (29. huhtikuuta alkaen).


title: 5. jääkäripataljoona

text: Pataljoonan esikunta sijaitsi 3. maaliskuuta 1918 Kuopiossa ja sen 1., 2. ja 3. komppania mudostettiin Kuopiossa ja 4. komppania Kajaanissa.


title: 5. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan osin Vaasasta ja osin Mikkelistä 19. huhtikuuta 1918 ja saapui pataljoonalle määrättyyn kokoontumispaikkaan Antreaan 20.–21. huhtikuuta 1918.


title: 5. jääkäripataljoona

text: Päällikkö: jääkäriyliluutnantti Allan Clayhills (komennettiin komppanian päälliköksi 10. jääkäripataljoonaan 24. maaliskuuta alkaen), jääkärikapteeni Lauri Saari. Koottin Kuopion miehistä.


title: 5. jääkäripataljoona

text: Päällikkö: jääkäriyliluutnantti Karl Harry Lagerstam (siirrettiin 24. maaliskuuta 11. jääkäripataljoonaan), jääkärikapteeni Per Ekholm (komennettiin 30. maaliskuuta komentajaksi 3. täydennyspataljoonaan), jääkäriluutnantti Gustaf Svinhufvud (30. maaliskuuta alkaen, siirrettiin 10. huhtikuuta 17. jääkäripataljoonaan), jääkäriyliluutnantti Bertel Paulig ja jääkäriluutnantti Aappo Pirilä (toimi aikaisemmin 1. komppaniassa joukkueenjohtajana). Koottin Kuopion miehistä.


title: 5. jääkäripataljoona

text: Päällikkö: komppanianpäällikkönä jääkärikapteeni Sven Selander (siirrettiin 24. maaliskuuta 10. jääkäripataljoonaan), jääkärikapteeni Hjalmar Strömberg myöh. Siilasvuo (siirrettiin 29. huhtikuuta pataljoonan komentajaksi). Koottin Kuopion miehistä.


title: 5. jääkäripataljoona

text: Päällikkö: jääkärikapteeni Verner Gustafsson (siirrettiin 25. maaliskuuta 3. jääkärirykmentin esikuntaan), jääkärikapteeni Claës Winell (siirrettiin 10. jääkäripataljoonaan komppanianpäälliköksi), jääkäriluutnantti Taavetti Kaunisto (siirrettiin 25. maaliskuuta 10. jääkäripataljoonaan), jääkärikapteeni Kaarlo Kaarlonen (24. maaliskuuta alkaen). Koottiin Kajaanin miehistä.


title: 5. jääkäripataljoona

text: Jääkärialiupseeri Carl af Björksten (6. komppaniassa), adjutanttina jääkäriyliluutnantti Karl Enquist (siirrettiin 10. jääkäripataljoonan 4. komppanian päälliköksi), lähettiupseerina ja adjutanttina jääkärivänrikki Karl-Vilhelm Grünn (siirrettiin adjutantiksi 5. jääkärirykmenttiin 17. huhtikuuta), pataljoonan rehumestarina jääkärialiupseeri Johannes Hahtomaa, aliupseerin tehtävissä jääkärialiupseeri Jussi Hänninen, (siirrettiin 24. maaliskuuta 10. jääkäripataljoonaan), ryhmänjohtajana jefreitteri Kalle Vihtori Härkönen (Siirrettiin 24. maaliskuuta 10. jääkäripataljoonaan), joukkueenjohtajana jääkäriluutnantti Väinö Kaski (siirrettiin 9. huhtikuuta komppanianpäälliköksi 16. jääkäripataljoonaan), pataljoonan esikunnassa jääkärivääpeli Matti Kokkonen (siirrettiin 6. jääkäripataljoonan esikuntaan), pataljoonan esikunnassa adjutanttina jääkärivänrikki Julius Kärnä, pataljoonan komentajan apulaisena jääkäriluutnantti Jussi Närvänen (siirrettiin 7. huhtikuuta pataljoonan komentajaksi), pataljoonassa adjutanttina jääkrivänrikki Erkki Arvo Ilmari Partanen, jääkärialiupseeri Oskar Pirinen (siirrettiin 17. huhtikuuta 3. täydennyspataljoonaan ja myöhemmin 16. jääkäripataljoonaan), pataljoonan aseseppänä jääkäri Waldemar Salo, joukkueenjohtajana jääkärivaravääpeli Väinö Teivonen (siirrettiin 28. maaliskuuta 10. jääkäripataljoonaan), pataljoonan kuormastonjohtajana jääkärialiupseeri Martti Viskari, pataljoonan esikuntavääpelinä jääkärivääpeli Johan Väänänen (siirrettiin 15. huhtikuuta 14. jääkäripataljoonaan), lääkintäaliupseerina jääkärivaravääpeli Vilho Villiam Tallberg (siirrettiin 16. jääkäripataljoonaan huhtikuun alussa 1918).


title: Oscar Wirkkala

text: Oscar Wirkkala (lokakuussa 1880 Kaustinen – 25. tammikuuta 1959 Naselle, Washington, Yhdysvallat) oli amerikansuomalainen metsuri ja keksijä.


title: Oscar Wirkkala

text: Hänen isänsä Abraham ja veljensä Andrew saapuivat Amerikkaan ensin ja työskentelivät sahalaitoksella Cosmopoliksessa, Washingtonissa säästääkseen rahaa muun perheen maahanmuuttoon. Oscar saapui seuraavana, vuonna 1898, ja häntä seurasivat nopeasti äiti, sisko ja kolme nuorempaa veljeä. Perhe asui Nasellessa ja Deep River-alueella Washingtonissa vuodesta 1899 vuoteen 1905, jonka aikana Oscar keksi ja kehitti High Lead -metodin tukiuitossa. Tämä parrumetodi, joka oli suunniteltu jyrkkiin maastoihin, mullisti alan. Hän keksi myös tärkeitä osia alan koneistosta, joita käytettiin 1900-luvun ensimmäisellä puoliskolla.


title: Oscar Wirkkala

text: Hän sai ensimmäisen patenttinsa 1917. Se oli nelitelaiselle apukoneelle, jota käytettiin hänen High Lead -metodissaan. Seuraavina vuosina useita hänen patentoiduista laitteistaan tuotettiin Wirkkala-brändin alla South Bendissä. Muutamia hänen laitteistaan oli vielä tuotannossa 1900-luvun toisella puoliskolla. Wirkkala haastoi oman patenttiasianajajansa oikeuteen patenttirikkomuksesta erästä laitettaan kohtaan ja monien vuosien käräjöinnin jälkeen juttu päätettiin Wirkkalan hyväksi.


title: Oscar Wirkkala

text: Uransa aikana hän patentoi ainakin 18 keksintöä. Wirkkala ei koskaan oppinut puhumaan tai kirjoittamaan englantia ja tarvitsikin useissa tilaisuuksissa tulkin.


title: Oscar Wirkkala

text: Oscar Wirkkala meni naimisiin kahdesti. Hänen nuorin tyttärensä, Elizabeth, on yhä elossa (vuonna 2006). Wirkkala oli yksi alkuperäisestä viidestäkymmenestä henkilöstä, jotka pääsivät Washingtonin osavaltion Hall of Fameen.


title: Näkemiin – kuulemiin

text: Näkemiin – kuulemiin oli samannimisen kappaleen mukaan nimetty Hectorin vuonna 2007 suurilla areenoilla tekemä jäähyväiskonserttikiertue. Hector ilmoitti 60 vuotta täytettyään lopettavansa suurten areenoiden kiertämisen ja keskittyvänsä elämäkertansa kirjoittamiseen ja uuden musiikin tekemiseen. Pienimuotoista konsertointia hän ilmoitti kuitenkin jatkavansa.


title: Näkemiin – kuulemiin

text: Kiertue alkoi 16. lokakuuta Lahden Lahti Hallista ja päättyi 29. marraskuuta Helsingin Hartwall-areenaan. Se keräsi Suomen suurimmille areenoille yli 40 000 kuulijaa ja veti kaikkialla salit täyteen niin että lippujen kysyntää pidettiin historiallisena. Kiertueen päätöskonsertti on ainoa kotimaisen artistin konsertti, jossa artisti on yksin myynyt koko Hartwall-areenan 12 000 paikkaa loppuun.


title: Näkemiin – kuulemiin

text: Kiertueella kuultiin sekä hittejä että myös tuntemattomampia lauluja yllätysnumeroina. Hectorin 18-vuotiaana levyttämä menestyskappale "Palkkasoturi" oli edelleen mukana ohjelmistossa. Kiertuetta varjostivat Hectorin ystävien Anki Lindqvistin, Juice Leskisen, Eeki Mantereen ja Kirkan kuolemat.


title: Näkemiin – kuulemiin

text: Eri paikoissa kuultiin hieman eri kappaleluettelot, mutta mukana olivat muun muassa seuraavat kappaleet:


title: 7. jääkäripataljoona

text: 7. jääkäripataljoona oli valkoisten itäarmeijan 2. jääkäriprikaatin 3. jääkärirykmenttiin kuuluva joukko-osasto Suomen sisällissodassa. Pataljoonan komentaja oli jääkärimajuri Axel Erik Heinrichs.


title: 7. jääkäripataljoona

text: Pataljoonan esikunta sijaitsi muodostamisvaiheessa Mikkelissä, ja sen 1. ja 4. komppania muodostettiin Jyväskylässä ja 2. ja 3. komppania Mikkelissä.


title: 7. jääkäripataljoona

text: Pataljoona siirrettiin Tampereen valtauksen jälkeen joukkojen uudelleen ryhmittelyn yhteydessä Antreaan, missä se tulisi osallistumaan Viipurin valtaukseen. Pataljoona lähti matkaan Tampereelta 18. huhtikuuta 1918 ja saapui pataljoonalle määrättyyn kokoontumispaikkaan Antreaan 19.–20. huhtikuuta 1918.


title: 7. jääkäripataljoona

text: Päällikkö: jääkäriluutnantti Hugo Henrik Turunen (siirrettiin 25. maaliskuuta komppanioineen 11. jääkäripataljoonaan 2. komppaniaksi), jääkäriluutnantti Lauri Kalervo Groundstroem myöh. Kurkiala ja jääkäriyliluutnantti Kosti Sundberg.


title: 7. jääkäripataljoona

text: Päällikkö: jääkärikapteeni Lauri Kalervo Groundstroem (25. maaliskuuta alkaen), jääkärikapteeni Leonard August Mathias Grandell (komennettiin 15. huhtikuuta 5. jääkäripataljoonan komentajaksi).


title: 7. jääkäripataljoona

text: Päällikkö: jääkäriyliluutnantti Arvid Johannes Wennerström (siirrettiin 18. maaliskuuta 9. jääkäripataljoonaan), jääkärikapteeni Johannes (Jussi) Sihvo (18. maaliskuuta alkaen, toimi myöhemmin 10. huhtikuuta alkaen Laatokan puolustuksen järjestelytöissä) ja jääkärikapteeni Paavo Johannes Palkén myöh. Paalu (11. huhtikuuta alkaen, haavoittui Talissa 24. huhtikuuta 1918).


title: 7. jääkäripataljoona

text: Päällikkö: jääkärikapteeni Viljo Einar Tuompo (siirrettiin 8. maaliskuuta 4. komppanian siirron yhteydessä 9. jääkäripataljoonaan), jääkärikapteeni Oscar Bjarne Hugo Nordenswan (siirrettiin 25. maaliskuuta 18. jääkäripataljoonan komentajaksi), jääkärikapteeni Frans William Leppanto ent. Leppälax (25. maaliskuuta 1918 alkaen).


title: 7. jääkäripataljoona

text: Jääkärivänrikki Onni Toivo Harlin (siirrettiin 11. huhtikuuta 12. jääkäripataljoonaan komppanianpäälliköksi), adjutanttina jääkäriluutnantti Lauri Kalervo Groundstroem myöh. Kurkiala (siirrettiin 25. maaliskuuta komppanianpäälliköksi), jääkärivaravääpeli Johan Guido Mikkola (siirrettiin 29. maaliskuuta 16. jääkäripataljoonaan), pataljoonan kirjurialiupseerina jääkärivaravääpeli Kalle Edvard Rokala (siirrettiin 5. huhtikuuta 2. komppaniaan), esikuntavääpelinä jääkärivaravääpeli Edvard Sirkkunen (29. maaliskuuta alkaen, siirrettiin 12. huhtikuuta joukkueenjohtajaksi 3. komppaniaan), pataljoonan koulutusaliupseerina jääkärivaravääpeli Rikhard Vilkman (siirrettiin joukkueenjohtajaksi 9. jääkäripataljoonaan), pataljoonan kuormastonjohtajana jääkärivaravääpeli Lauri Johannes Virtanen, adjutanttina jääkäriluutnantti Gunnar von Wright.


title: Hakalanmäki

text: Hakalanmäki on Hyvinkään kaupunginosa. Hakalanmäelle alettiin 1970-luvulla rakentaa omakoti- ja rivitaloasuinaluetta. Se valmistui pääosin 1980-luvulla. Alue oli pitkään ilman palveluita ja kouluja tukeutuen pääosin lähellä olevien Aarnivan kioskin, Uuno Helvan kyläkaupan ja Raijan Baarin (myöhemmin Kruunubaari) palveluiden varaan.


title: Hakalanmäki

text: Maasto, johon kaupunginosa rakentui, oli soista maastoa. Korkeana kohtana olivat Hakalanmäki, Savimäki ja nk. Pippurimäki. Kesäisin ja talvisin urheilua harrastettiin Kuokkalan kentällä. Alueen eteläpuolella oli laaja metsä- ja suoalue, joka asukkaiden suussa sai nimen Susimetsä. Kyseisellä alueella sijaitsee nykyisin Hakalan kaupunginosa asutuksineen ja palveluineen.


title: McMurdon kuivat laaksot

text: McMurdon kuivat laaksot on lumettomista laaksoista muodostuva alue Etelämantereella Victorianmaalla McMurdon salmen rannalla. Laaksojen yhteenlaskettu pinta-ala on 4 800 neliökilometriä, mikä vastaa noin kahta prosenttia Etelämantereen pinta-alasta, ja ne ovat mantereen suurin lumeton alue.


title: McMurdon kuivat laaksot

text: Laaksot muodostuvat kolmesta isosta (merkitty seuravassa i:llä) ja muutamasta pienemmästä itä-länsisuuntaisesta laaksosta. Laaksot ovat noin 5–10 km leveitä ja 15–80 km pitkiä. Pohjoisesta etelään lueteltuna kuivat laaksot ovat: Jonkin matkaa laaksoista kaakkoon on lisäksi huonosti tutkittu Garwoodin, Marshallin ja Miersinlaaksoista muodostuva alue, joka ekologisesti muistuttanee enemmän tutkittuja laaksoja.


title: McMurdon kuivat laaksot

text: Laaksojen kuivuus johtuu katabaattinen tuuliista. Laaksojen länsipuolella sijaitsevalta Itä-Antarktiksen jäätiköltä laskeutuva kylmä ja kuiva tuuli aiheuttaa vähäisenkin lumen sublimoitumisen ja estää näin jäätikön muodostumisen. Mannerjäätikkö itse ei pääse työntymään laaksoihin, sillä laaksojen länsipäässä oleva harjanne estää sen.


title: McMurdon kuivat laaksot

text: Vuoden keskilämpötila alueella on noin −20 °C kuukausittaisen keskilämpötilan vaihdellessa −23,7 °C ja +0,7 °C välillä. Tuulennopeus laaksoissa on kesäisin 10–15 km/h mutta voi saavuttaa talvella jopa 320 km/h. Tuuli on muokannut laaksoihin monia erikoisia kalliomuodostumia.


title: McMurdon kuivat laaksot

text: Täysin vedetön ei ympäristö laaksoissa kuitenkaan ole, sillä niissä on muutamia hypersuolaisia järviä ja Etelämantereen kesän aikana alueella virtaa joitakin jokia. Näistä merkittävin on Wrightin laakson pohjalla virtaava mantereen pisin joki, Onyx. Laaksot ovat tieteelliseltä kannala hyvin mielenkiintoisia, sillä kylmyyden ja kuivuuden vuoksi ne luultavasti muistuttavat Marsin pintaa maapallolla eniten.


title: McMurdon kuivat laaksot

text: Ankarista oloista huolimatta alueella kasvaa jäkäliä, leviä sekä bakteereita ja arkeoneja. Laakson erikoisuutena voidaan mainita endoliittiset mikrobikasvustot. Eläimistö muodostuu mikroskooppisista punkeista, rataseläimistä, karhukaisista, sukkulamadoista ja alkueliöistä. Läheiseltä rannikolta laaksoihin vaeltaneiden weddellinhylkeiden muumioituneita jäänteitä löytyy Wrightin ja Taylorin laaksoista.


title: McMurdon kuivat laaksot

text: Alueella on runsaasti tutkimustoimintaan liittyvää infrastruktuuria, mutta pysyviä tutkimusasemia siellä ei enää ole. Uudella-Seelannilla oli vuosina 1968–1995 Wrightinlaaksossa kesäaikaan toimiva tutkimusasema Vanda, mutta ympäristön suojelemiseksi asema purettiin. Lähimmän asutuksen muodostavat McMurdon ja Scottin tutkimusasemat noin sadan kilometrin päässä.


title: 10. jääkäripataljoona

text: 10. jääkäripataljoona oli valkoisten itäarmeijan 2. jääkäriprikaatin 3. jääkärirykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Knut Solin (19. maaliskuuta 1918 alkaen).


title: 10. jääkäripataljoona


title: 10. jääkäripataljoona

text: Pataljoonasta muodostettiin sodan jälkeen Uudenmaan Rykmenttin 3. pataljoona


title: 10. jääkäripataljoona

text: Päällikkö: jääkärikapteeni Sven Selander (24. maaliskuuta alkaen).


title: 10. jääkäripataljoona

text: Päällikkö: jääkäriyliluutnantti Alexander Mellblom (siirrettiin 12. huhtikuuta 4. jääkäripataljoonaan), jääkäriluutnantti Carl Erik Hilding Wolff (12. huhtikuuta alkaen).


title: 10. jääkäripataljoona

text: Päällikkö: jääkäriyliluutnantti Allan Clayhills (24. maaliskuuta alkaen).


title: 10. jääkäripataljoona

text: Päällikkö: jääkärikapteeni Claës Winell (siirrettiin 25. maaliskuuta 4. jääkärirykmenttiin esikuntaan), jääkärikapteeni Taavetti Kaunisto (25. maaliskuuta alkaen), jääkäriyliluutnantti Karl Enquist (siirettiin 30. maaliskuuta 3. Täydennyspataljoonaan ja edelleen 16. jääkäripataljoonaan).


title: 10. jääkäripataljoona

text: Joukkueen varajohtajana 7. komppaniassa? jääkärivääpeli Aarne Antero Alfving myöh. Alvi, pataljoonassa adjutanttina jääkärivänrikki Kosti Palmqvist, pataljoonan adjutantti jääkärivänrikki Aarne Putkonen, joukkueenjohtajana jääkärivaravääpeli Väinö Teivonen (siirrettiin 31. maaliskuuta 14. jääkäripataljoonaan), ryhmänjohtajana jefreitteri Kalle Vihtori Härkönen (Siirrettiin 30. maaliskuuta 16. jääkäripataljoonaan).


title: Glenn Shadix

text: William Glenn Shadix (15. huhtikuuta 1952 Bessemer, Alabama – 7. syyskuuta 2010 Birmingham, Alabama) oli yhdysvaltalainen näyttelijä, joka tuli tunnetuksi elokuvan "Beetlejuice" myötä.


title: Glenn Shadix

text: Shadix opiskeli kaksi vuotta Birmingham-Southern Collegessa, jonka jälkeen hän muutti 1970-luvun lopulla Hollywoodiin pyrkiäkseen näyttelijän uralle. Shadix kuitenkin esiintyi yhteensä 17 vuotta Broadwaylla ennen kuin esiintyi varsinaisesti televisiossa ensi kerran 1980-luvun lopulla. Elokuvan "Beetlejuice" jälkeen hän esiintyi useissa elokuvissa tehden myös vierailevia rooleja televisiosarjoihin "Tyttökullat", "Bel-Airin prinssi", "Hercules" ja "Sabrina, teininoita".


title: Glenn Shadix

text: Shadix teki satunnaisia äänirooleja 1990-luvulta lähtien animaatiosarjoihin ja elokuviin, kuten "Tosi viilee haamujengi", "Jackie Chan seikkailee", "Batman", "Xiaolin Showdown", "Justice League Unlimited" ja "Teen Titans".


title: Glenn Shadix

text: Shadix kuoli 7. syyskuuta 2010 kaaduttuaan kotonaan Birminghamissä.


title: Another Day Rising

text: Another Day Rising on The Giant Leap-yhtyeen ensimmäinen albumi. Se julkaistiin 31. lokakuuta 2007. Albumin ensimmäinen single ”All In My Head” julkaistiin kesällä 2007 ja toinen single ”Somebody Else” myöhemmin syksyllä 2007. Molemmat kappaleet soivat radiossa tiuhaan. Tammikuussa 2008 radioihin lähetettiin kolmas single ”Remember”, joka alkoi nopeasti soimaan useilla eri radiokanavilla. Ennen albumin julkaisua EMIn sivuilta pystyi lataamaan ilmaiseksi albumin päätösraidan ”Story of My Life”.


title: Sirkku Peltola

text: Sirkku Peltola (oik. "Sirkka-Liisa Peltola", s. 18. joulukuuta 1960 Kangasala) on suomalainen näytelmäkirjailija ja teatteriohjaaja. Hän toimii pääasiassa Tampereen Työväen Teatterissa.


title: Sirkku Peltola

text: Peltola on koulutukseltaan filosofian maisteri. Hänen esikoisnäytelmänsä esitettiin Jyväskylän ylioppilasteatterissa vuonna 1985. Peltolan tunnetuimpia näytelmiä ovat "Mummun saappaassa soi fox" (2001), "Suomen hevonen" (2004), musikaali "Suruttomat" (2003), "Patukkaooppera" (2007) ja "Suomen hevosen" jatko-osa "Yksiöön en Äitee ota" (2007). Puolisonsa muusikko ja sanoittaja Heikki Salon kanssa hän on tehnyt yhdessä muun muassa "Patukkaoopperan" ja näytelmän "Ilimari Jauhiaasen teräksinen takavyö", jonka ensi-ilta oli syyskuussa 2010 Hämeenlinnan uuden teatteritalon ensimmäisenä ensi-iltana. Näytelmiä on käännetty 13 kielelle.


title: Sirkku Peltola

text: Peltola on toiminut kiinnityksellä Kuopion ja Lahden kaupunginteattereissa ja Tampereen Työväen Teatterissa. Hän on ohjannut teoksia lisäksi muun muassa KOM-teatteriin, Hämeenlinnan kaupunginteatteriin ja Helsingin kaupunginteatteriin.


title: Sirkku Peltola

text: Vuonna 2001 Peltola sai Lea-palkinnon ja vuonna 2005 Suomi-palkinnon ja Olavi Veistäjä -palkinnon. Vuonna 2014 Peltola oli Finlandia-palkintoehdokkaat nimenneen valintalautakunnan puheenjohtaja.


title: Sirkku Peltola

text: Peltolan vanhemmat ovat Toini ja Antti Peltola. Hän on asunut lapsuutensa Kangasalla mutta asuu nyt Lauri Viidan vanhassa talossa Tampereen Pispalassa yhdessä puolisonsa, muusikko Heikki Salon kanssa. Sirkku Peltolan veli on näyttelijä Sulevi Peltola.


Liettuan sosialistisen neuvostotasavallan lippu oli Liettuan sosialistisen neuvostotasavallan tunnus. Se otettiin käyttöön 15. heinäkuuta 1953. Kuten kaikissa neuvostotasavaltojen lipuissa, myös Liettuan lipussa oli kommunismin väri eli punainen, sirppi ja vasara, jotka kuvaavat maatyöläisiä ja tehdastyöläisiä, ja tähti, joka kuvaa edistystä. Lipun alalaidassa oli leveä vihreä raita ja sen päällä kapeampi valkoinen raita. Vihreä raita kuvasi Liettuan tammimetsien vihreyttä ja valkoinen rauhaa. Aiemmassa lipussa oli punainen väri ja keltaisella tekstillä kirjoitettu "LIETUVOS TSR", jonka alapuolella oli sirppi ja vasara. Liettuan itsenäistyttyä maa otti käyttöön uuden lipun.


title: Kaivosonnettomuus

text: Kaivosonnettomuus on kaivoksessa tapahtunut onnettomuus, jossa ihmishenkiä on vaarassa tai ihmisiä saa surmansa. Onnettomuuksien syyt ovat yleensä suunnittelematon maa- ja kivimassojen romahdus tai kaasujen räjähtäminen (esimerkiksi metaani), jota yleensä seuraa romahdus. Vuosittain kuolee tuhansia kaivostyöläisiä erilaisissa kaivosonnettomuuksissa, suurin osa näistä tapahtuu kehitysmaissa hiili- ja timanttikaivoksissa huonon työturvallisuuden takia.


title: Michael J. Adams

text: Michael James Adams (5. toukokuuta 1930 – 15. marraskuuta 1967) oli yhdysvaltalainen koelentäjä ja astronautti.


title: Michael J. Adams

text: Adams astui Yhdysvaltain ilmavoimien palvelukseen 1950. Hän toimi Korean sodassa hävittäjälentäjänä.


title: Michael J. Adams

text: 1958 Adams valmistui ilmailuinsinööriksi Oklahoman yliopistosta ja 18 kuukauden astronauttikoulutuksen jälkeen hänet valittiin 1962 kokeelliseen koelentäjäkouluun Edwardsin lentotukikohtaan Kaliforniaan. Hän oli luokkansa paras. Seuraavaksi Adams siirtyi ARPS:in (Aerospace Research Pilot School) ja valmistui sieltä 1963. Hän oli yksi neljästä, joka otti osaa NASAn viisikuukautiseen sarjaan kuuhunlaskeutumistestejä. 1965 hänet valittiin Yhdysvaltain ilmavoimien miehitetyn kiertävän laboratorion ohjelmaan. Kesäkuussa 1966 liittyi USAF:n ja NASAn yhteiseen X-15 ohjelmaan. Hän teki ensimmäisen lennon X-15:llä 6. lokakuuta 1966.


title: Michael J. Adams

text: Adamsin seitsemäs X-15-lento, lento 3-65-97, oli 15. marraskuuta 1967 koneella numero kolme. Ennen koneen hajoamista kone saavutti 81 080 metrin korkeuden ja 5 744 km/h nopeuden. Adamsille myönnettiin postuumisti Purple Heart.


title: Michael J. Adams

text: Yhdysvaltalaisen määritelmän mukaan avaruus alkaa 50 mailista (noin 80 km) ja Fédération Aéronautique Internationalen (FAI) mukaan 100 kilometristä. Adams onkin yksi niistä harvoista, joka on Yhdysvaltalaisen määritelmän mukaan astronautti, mutta ei FAI:n määritelmän mukaan.


title: Aviorikos

text: Aviorikos merkitsee avioliitossa elävän henkilön harjoittamaa sukupuoliyhteyttä muun kuin oman aviopuolisonsa kanssa. Raamatullisessa ja vanhahtavassa kielessä aviorikosta kutsutaan myös huorinteoksi. Suomessa tämä oli rikoslain alainen rikos vuoteen 1948. Vuoden 1929 avioliittolaki tunsi aviorikoksen vielä avioeron perusteena.


title: Aviorikos

text: Useissa maissa aviorikosta pidetään yhteiskuntarauhaa uhkaavana rikoksena, joka vaatii yhteiskunnallista rangaistusta. Näin asia on erityisesti islamilaisissa maissa. Islamin uskonnollinen laki eli šaria määrää aviorikoksesta kuolemanrangaistuksen kivittämällä. Lakia noudatetaan esimerkiksi Saudi-Arabiassa ja Iranissa. Myös joissain katolilaisissa maissa, kuten Meksikossa, aviorikos on rikoslain alainen asia. Kristillisyydessä ja juutalaisuudessa aviorikoksen käsite on myös varsin tunnettu. Raamatusta löytyy useita viittauksia aviorikokseen.


title: Aviorikos

text: Yhdysvalloissa tilanne vaihtelee osavaltioittain. Pennsylvaniassa aviorikoksesta voidaan tuomita kahdeksi vuodeksi vankeuteen tai 18 kuukaudeksi mielisairaalaan. Michiganissa aviorikoksesta voi saada periaatteessa elinkautisen tuomion. Toisaalta suurimmassa osassa osavaltioista aviorikoksen kieltävät pykälät ovat muodostuneet "kuolleiksi kirjaimiksi" tai toivomuspykäliksi, joiden rikkomisesta ei rangaista.


title: Aviorikos

text: Etelä-Afrikassa apartheidin aikana Kansallispuolue toteutti myös arvokonservatiivista politiikkaa, jossa pornografia, uhkapelit ja muut niiden kaltaiset ilmiöt kiellettiin "afrikaanerielämäntavalle" vieraina ilmiöinä. Vuonna 1957 säädetty "Immorality Amendment Act" teki myös aviorikoksen ja sen yrittämisen laittomiksi.


title: Aviorikos

text: Nykyään Suomen lainsäädäntö ei tunne aviorikosta sen enempää rikoksena kuin avioeron perusteenakaan.


title: Aviorikos

text: Suomessa vuoden 1734 laki teki erotuksen yksinkertaisen ja kaksinkertaisen huoruuden eli aviorikoksen välillä. Yksinkertainen huoruus merkitsi aviorikosta, jonka nainut henkilö teki naimattoman kanssa. Tästä rikoksesta avioliitossa elävä sai kaksinkertaisen rangaistuksen naimattomaan verrattuna, ensikertalainen avioliitossa elävä sai 80 taalaria sakkoa ja naimaton 40 taalaria (Pahanteon kaari, 55. luku, 1 §). Kaksinkertainen huoruus, joka merkitsi kahden tahoillaan avioliitossa elävän tekemään aviorikosta, rangaistiin kuolemalla (Pahanteon kaari, 56. luku, 1 §).


title: Aviorikos

text: Jos huoruuteen liittyi sukurutsa, oli teloitustapa julmempi: mies teilattiin ja nainen poltettiin roviolla. Sukurutsaksi laskettiin myös samaan sukuun lain kautta liitettyjen välinen yhdyntä, kuten anopin ja vävyn välinen. Näitä teloitustapoja saatettiin käyttää harkinnan mukaan lievemmistäkin seksuaalirikoksista, mutta sukurutsan osalta teloitustapa oli erikseen laissa määrätty. Silti näistä julmemmista teloitustavoista käytännössä luovuttiin 1800-luvulle tultaessa, ja vuoden 1825 jälkeen ei ole enää pantu täytäntöön yhtään kuolemanrangaistusta rauhan aikana.


title: Aviorikos

text: Vuonna 1889 uudistetun rikoslain mukaan kaikki muu paitsi avioliitossa harjoitettu puolisoiden välinen seksi oli edelleen rikos. Naimattomien henkilöiden välinen seksi dekriminalisoitiin vuonna 1926. Tuolloin kuitenkin jätettiin rangaistavaksi raskaammanlaatuinen salavuoteus eli se, kun naimattomien välinen sekaantuminen on tapahtunut väärinkäyttämällä valta- tai auktoriteettisuhdetta tai naisen turvatonta tilaa. Naimisissa olevien henkilöiden osalta avioliiton ulkopuoliset seksisuhteet säilyivät rikollisina vuoteen 1948, jolloin huorinteko poistettiin kokonaan rikoslaista.


title: Sputnik 10

text: Sputnik 10 oli viimeinen Vostok-aluksen koelento ennen ensimmäistä miehitettyä avaruuslentoa. Aluksen kyydissä oli anturilaitteiden lisäksi koira ja ihmisnukke. Sputnik 10 laskeutui yhden kierroksen jälkeen onnistuneesti ja sen kaikki materiaalit löydettiin hyväkuntoisina.


title: Sputnik 10

text: Sputnik 10:n lento oli profiililtaan käytännössä samanlainen vain muutamaa viikkoa aikaisemmin suoritetun Sputnik 9 -koelennon kanssa. Aluksen hyötykuormana oli tieteellisten laitteiden lisäksi jälleen jo edellisellä lennolla lentänyt ihmisnukke "Ivan Ivanovitš" sekä koira nimeltä Zvezdotška.


title: Sputnik 10

text: Koeohjelmaan kuului aluksen radiojärjestelmän luotettavuuden kokeileminen ja tätä varten ryhmä insinöörejä ja kosmonautteja meni vain 10 metrin päässä kantoraketista olevaan bunkkeriin. Ryhmän radioliikenne ohjattiin aluksen radion kautta ja näin pystyttiin kokeilemaan ja toteamaan aluksen radion kykenevän välittämään puhetta kapselin ja lennonvalvonnan välillä. Lento oli kuitenkin vaarassa peruuntua, kun tuntia ennen suunniteltua laukaisua kantoraketin kolmannessa vaiheessa olevassa anturi lopetti toimintansa. Asiaa tutkittuaan kollegojensa kanssa Sergei Koroljov päätti jatkaa normaalia suunnitelmaa viasta huolimatta .


title: Sputnik 10

text: Sputnik laukaistiin klo 05.54.00 UTC ja runsaat kymmenen minuuttia myöhemmin saatiin seuranta-asemilta vahvistus, että alus oli asettunut vakaalle kiertoradalle. Avaruusalus ja sen järjestelmät toimivat moitteetta koko lennon ajan ja alus suoritti normaalin jarrutuspolton noin klo 06.56 UTC, jonka jälkeen alus suoritti normaalin ilmakehään paluun. Kuten edelliselläkin lennolla aluksen heittoistuinjärjestelmä aktivoitui oikeassa vaiheessa lentoa ja "Ivan Ivanovitš" laskeutui omalla laskuvarjollaan. Lennolla mukana ollut koira ja laitteet laskeutuivat laskeutumiskapselin mukana klo 07.40.54 UTC Bolšaja Sosnovkan kylään..


title: Sputnik 10

text: Sputnik 10 oli toisinto Sputnik 9:n lennosta myös pelastusryhmän kohtaamien vaikeuksien takia. Vostok-aluksen paikannusantenni antoi täsmällisen tiedon kapselin sijainnista, mutta voimakas lumimyrsky esti pelastusryhmän lennon paikalle. Lopulta pelastusyritys siirrettiin seuraavalle päivälle, jolloin 30 sotilasta ja varusteita pudotettiin laskuvarjolla paikalle vartioimaan kapselia ja nukkea. Vallinneet voimakkaat tuuliolosuhteet kuitenkin levittivät varusteet ympäriinsä ja hyppääjät joutuivat viettämään yön ilman varusteita.


title: Sputnik 10

text: Seuraavana päivänä arvioitiin olevan turvallista lähettää pelastusryhmän johtajat nelipaikkaisella pienkoneella laskeutumispaikalle, mutta toinen koneen laskutelineistä irtosi lähtökiidon aikana. Ryhmä pääsi matkaan vasta myöhemmin vastaavanlaisella koneella. Paikalle päästyään pelastusryhmä ei kyennyt liikkumaan 1,5 metrin lumihangessa ennen kuin kyläläiset antoivat heidän käyttöönsä hevosvetoisen reen. Päästyään laskeutumispaikalle ryhmä löysi niin "Ivan Ivanovitš"in kuin Zvezdotškan erinomaisessa kunnossa .


title: Mariahilf

text: Mariahilf on Itävallan pääkaupungin Wienin 6. kaupunginosa (). Kaupunginosa sijaitsee länteen Innere Stadtista ja kuuluu Wienin sisäkaupungin kaupunginosiin. Vuoden 2007 alussa kaupunginosan asukasluku oli 29 523.


title: Mariahilf

text: Mariahilf luotiin alun perin Wienin 5. kaupunginosaksi vuonna 1850 viidestä silloisesta esikaupungista, Gumpendorfista, Laimgrubesta, Magdalenengrundista, Mariahilfistä ja Windmühlesta. Vuonna 1861 Wiedenin jaon yhteydessä Mariahilfistä muodostui kaupungin 6. kaupunginosa. Nykyisessä koossaan ja muodossaan Mariahilf on ollut vuodesta 1862 lähtien.


title: Mariahilf

text: Varhaisimmat tunnetut maininnat Gumpendorfin ja Laimgruben paikkakunnista on 1100- ja 1200-luvuilta.


title: Mariahilf

text: Vuoden 2001 väestölaskennan mukaan Mariahilfin suurimmat kieliryhmät saksan (73,5 %) jälkeen olivat serbia (5,6 %), turkki (3,5 %), kroatia tai sen burgenlandilainen variaatio (2,6 %) ja unkari (1,6 %). Suurimmat uskontoryhmät puolestaan olivat roomalais-katolisuus (47,4 %), islam (6,4 %), ortodoksisuus (6,0 %) ja protestantismi (5,2 %). Uskontoa tunnustamattomia oli 26,8 prosenttia kaupunginosan väestöstä..


title: Alph

text: Alph on noin 15 km:n pituinen joki Etelämantereen Victorianmaalla. Se on mantereen toiseksi suurin virtaavan veden esiintymä. Joen leveys vaihtelee 3–15 metrin ja syvyys 0,3–1 metrin välillä ja sen virtaama on noin 1 m³/s. Joen löysi ja nimesi Griffiths Taylor vuonna 1913.


title: Alph

text: Alph saa alkunsa Rossinmeren rannikolta, Koettlitzin jäätikön sulamisvesien muodostamasta Troughjärvestä (). Joki virtaa Koettlitzin jäätikön reunassa laaksoa pitkin pohjoiseen, ensin jään peittämään Walcotjärveen ja sitten niin ikään jään peittämään Howchinjärveen. Tämän jälkeen Alph kääntyy syvään 3,2 km:n pituiseen kanjoniin. Kanjoni päättyy Alphjärveen, josta joki muutaman jyrkän mutkan jälkeen katoaa Koettlitzin jäätikön sisään. Alph laskee Rossinmereen. Jään peittämien järvien kohdalla Alphiin liittyy useita sivujokia, jotka ovat peräisin läheisiltä jäätiköiltä.


title: Alph

text: Joessa esiintyy oransseja levämattoja.


title: Alph

text: Joki on nimetty Samuel Taylor Coleridgen runossa mainitun pyhän joen mukaan.


title: Batman (vuoden 2004 animaatiosarja) (3. tuotantokausi)

text: Batmanin (2004) 3. tuotantokausi alkoi Yhdysvalloissa 17. syyskuuta 2005 jaksolla "Batgirl Begins, Part One", joka tunnetaan Suomessa nimellä Lepakkotytön synty, osa 1. 3. kausi käsittää kolmetoista jaksoa. Yhdysvalloissa kolmannen kauden esitys päättyi 13. toukokuuta 2006.


text: Suomessa 3. kausi käynnistyi 30. syyskuuta 2007 ja päättyi 23. joulukuuta 2007.


title: Clodt von Jürgensburg

text: Clodt von Jürgensburg () oli venäläinen, alun perin baltiansaksalainen, vapaaherrallinen aatelissuku. Alun perin westfalenilaisen "Clodt"-suvun balttilaisen haaran kantaisä Roleff Clodt muutti Tallinnaan vuonna 1515. "Von Jürgensburg" viittaa Jürgensburgin linnaan n. 80 km Riiasta itään. Roleffin poika Jodokus Clodt von Jürgensburg sai linnan kuningas Sigismundin kanslerilta Gotthard Kettleriltä vuonna 1561.


title: Suomen Golfliitto

text: Suomen Golfliitto on suomalaisten golfseurojen valtakunnallinen keskusjärjestö. Se on perustettu vuonna 1957. Vuonna 2013 liitolla oli 129 jäsenseuraa, joissa on yhteensä noin 144 000 jäsentä.


title: Răzvan Raț

text: Răzvan Dincă Raț (s. 26. toukokuuta 1981 Slatina, Romania) on romanialainen jalkapalloilija, pelipaikaltaan puolustaja. Hän edustaa Espanjan Segunda Divisióniin keväällä 2016 pudonnutta Rayo Vallecanoa ja lukeutuu myös Romanian maajoukkueen vakionimiin.


title: Răzvan Raț

text: Raț on vuonna 1998 alkaneella ammattilaisurallaan edustanut kotimassaan Rapid Bukarestia ja Bacăuta. Hän saavutti Rapid Bukarestin riveissä kaksi liigamestaruutta ja yhden cup-mestaruuden. Vuosina 2003–2013 hän pelasi Ukrainan jalkapalloliigassa Šah’tar Donetskin riveissä voittaen seitsemän liigamestaruutta ja viisi cup-mestaruutta. Hän siirtyi kesällä 2013 Englannin Valioliigan West Hamiin ja helmikuussa 2014 edelleen Primera Divisiónin Rayo Vallecanoon. Kesällä 2014 hän siirtyi Kreikan Superliigan PAOK:iin ja vuoden kuluttua takaisin Rayo Vallecanoon.